tripathysagar/odia_wiki huggingface dataset:
ଭର୍ଡେନାଫିଲ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଲେଭିଟ୍ରା, ହେଉଛି ଏକ ଔଷଧ ଯାହା ପୌରୁଷ ଅସାମାର୍ଥ୍ୟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ  ଏହାର ପ୍ରଭାବ ଆରମ୍ଭ ସାଧାରଣତ ୩୦ରୁ ୬୦ ମିନିଟରେ ଆରମ୍ଭ ହୋଇଥାଏ । ଏହି ଔଷଧ ପରିବାର ମଧ୍ୟରେ ଗୋଟିଏ ଏଜେଣ୍ଟର ଅନ୍ୟ ଏକ ଉପରେ କୌଣସି ଅଧିକ ଲାଭର ପ୍ରମାଣ ନାହିଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ହୋଇଥାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ନିମ୍ନ ରକ୍ତଚାପ, ବିସ୍ତାର ଏବଂ ପ୍ରାୟାପିଜ୍ମ ହୋଇପାରେ । ଯକୃତ ଜନିତ ସମସ୍ୟା ଥିଲେ କମ୍ ମାତ୍ରାର ଔଷଧ ଦେବାକୁ ସୁପାରିଶ କରାଯାଏ । ନାଇଟ୍ରୋଭାସୋଡାଇଲେଟର ସହିତ ବ୍ୟବହାର କରିବା ସୁପାରିଶ କରାଯାଏ ନାହିଁ । ଏହା ଏକ ପିଡିଇ<  " " >୫</ >   <  " " >5</ >  ପ୍ରତିବନ୍ଧକ ଏବଂ ସାଇକ୍ଲିକ୍ ଗୁଆନୋସିନ୍ ମୋନୋଫୋସଫେଟ୍  (ସିଜିଏମ୍ପି) ଭାଙ୍ଗିବା ହ୍ରାସ କରି କାର୍ଯ୍ୟକ୍ଷମ ହୁଏ  । ୟୁରୋପ ଏବଂ ଯୁକ୍ତରାଷ୍ଟ୍ରରେ ୨୦୦୩ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭର୍ଡେନାଫିଲ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଜ୍ୟରେ ଏହାର ପ୍ରତି ୧୦ ମିଗ୍ରା ମାତ୍ରା ନିମନ୍ତେ ପ୍ରାୟ ୫ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ୨୦୨୧ ପ୍ରାୟ ୧୭ ଡଲାର ଥିଲା ।
୧୯୯୧ ପଞ୍ଜାବ ଗଣହତ୍ୟା, ୧୭ ଜୁନ ୧୯୯୧ରେ ଲୁଧିଆନା ଜିଲ୍ଲାରେ ରେଳ ଯାତ୍ୀଙ୍କ ଉପରେ ହୋଇଥିବା ଗଣହତ୍ୟା, ଯେଉଁଥିରେ ଶିଖ ଆକ୍ରମଣକାରୀମାନେ ଭାରତର ଲିଧିଆନା ସ‌ହରରେ ଚାଲୁଥିବା ଦୁଇଟି ରେଳରେ ୧୨୬ ଜଣଙ୍କ ମଧ୍ୟରୁ ୮୦ ଜଣଙ୍କୁ ମାରିଦେଇଥିଲେ । ଆକ୍ରମଣକାରୀମାନନେ ଦୁଇଟି ରେଳକୁ ଲୁଧିଆନା ଷ୍ଟେସନ୍ଠାରୁ ଏକ କିମି ଦୂରରେ ଜରୁରୀକାଳୀନ ଶୃଙ୍ଖଳ, ଜରୁରୀକାଳୀନ ବ୍ରେକ ଟାଣି ଟାଣି ଅଟକାଇଥିଲେ । ସେମାନେ ରେଳ ଭିତରେ ଗୁଳି କରିବା ଆରମ୍ଭ କରିଦେଇଥିଲେ ଓ ୮୦ ଜଣଙ୍କୁ ମାରି ଦେଇଥିଲେ । ବଞ୍ଚି ରହିଥିବା ଲୋକଙ୍କ ଅନୁଯାୟୀ ଦୁଇଟି ରେଳ ମଧରେ ହିନ୍ଦୁ ଯାତ୍ରୀମାନଙ୍କୁ ଖୋଜି ଖୋଜି ମରା ଯାଉଥିଲା । ଆକ୍ରମଣ‌କାରୀମାନେ ରେଳ ମଧ୍ଯରେ ହିନ୍ଦୁ ଯାତ୍ରୀମାନଙ୍କୁ ଚିହ୍ନଟ କରି ପ୍ରବେଶ କରିଥିଲେ ଏବଂ ଶିଖମାନଙ୍କୁ ଛାଡି ମାରି ଚାଲିଥିଲେ । ଦ୍ୱିତୀୟ ରେଳରେ ଅକ୍ରମଣକାରୀମାନେ ବାଛବିଚାର ନ କରି ଗୁଳି କରିଥିଲେ । ଆକ୍ରମଣକାରୀମାନେ ଚାଲିଯିବା ପରେ ରେଳଟି ବୁଦ୍ଦୁୱାଲ ଷ୍ଟେସନ୍ ଚାଲିଯାଇଥିଲା । ସେଠାରେ ଏକ ଉଦ୍ଧାରକାରୀ ଦଳ ଡାକ୍ତରଙ୍କୁ ଧରି ପହଁଞ୍ଚିଥିଲା । ସ୍ଥାନୀୟ ଗ୍ରାମ୍ବାସୀମାନେ ମଧ୍ୟ ଜୀବିତଙ୍କୁ ଖାଦ୍ୟ, ଜଳ, ଔଷଧ ଓ ମାନସିକ ସ‌ହାୟତା ପ୍ରଦାନ କରିଥିଲେ । ଅପ୍ରେଲରେ ନିର୍ବାଚନ ପାଇଁ ଘୋଷଣା ହୋଇଥିଲା ଓ ଜୁନ ଆକ୍ରମଣ ରାଜ୍ୟର ମୋଟ ୭୦୦ ଜଣଙ୍କୁ ମାରିଥିଲା । ପରେ ସେହି ବର୍ଷ, ଡିସେମ୍ବର ୧୯୯୧ରେ, ଆକ୍ରମଣ‌କାରୀମାନେ ଲୁଧିଆନାରୁ ଫିରୋଜ[ଉର ଯାଉଥିବା ରେଳରେ ୪୯ଜଣ ଅଧିକ ଯାତ୍ରୀ ମୁଖ୍ୟତଃ ହିନ୍ଦୁମାନଙ୍କୁ ମାରିଥିଲେ ।
ଆଣ୍ଟିଗୁଆ ଓ ବରବୁଡା ଦୁଇ ଗୋଟି ଦ୍ୱୀପର ମିଶ୍ରଣରେ ତିଆରି ହୋଇଥିବା ଏକ ଦେଶ।
ଓଡ଼ିଆ କଥାଚିତ୍ର ଜଗତରେ ୨୦୧୯ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ।
ଏରଡାଫିଟିନିବ  (ଇଂରାଜୀ ଭାଷାରେ ), ବାଲଭର୍ସା ଏହାର ବିକ୍ରୟ ନାମ, ଏକ ଔଷଧ ଯାହା ୟୁରୋଥେଲିଆଲ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ସେହି କ୍ଷେତ୍ରରେ ବ୍ୟବହୃତ ହୁଏ ଯାହାର ଉପଯୁକ୍ତ ଏଫଜିଏଫଆର-୨ ବା ୩  ( -2 କିମ୍ବା 3) ମ୍ୟୁଟେସନ ଅଛି  ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତ ଫସଫେଟ୍ ସ୍ତର, ପାଟି ପ୍ରଦାହ, ଥକ୍କାଣ, ବୃକ୍‌କ ସମସ୍ୟା, ତରଳ ଝାଡ଼ା, ଯକୃତ ସମସ୍ୟା, ସ୍ୱାଦର ପରିବର୍ତ୍ତନ, ମ୍ୟାଗ୍ନେସିୟମ୍ ଅଭାବ, କେଶ ଝଡ଼ିବା, ଉଚ୍ଚ ରକ୍ତ କ୍ୟାଲସିୟମ୍ ସ୍ତର ଏବଂ ମାଂସପେଶୀ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନୁର୍ବରତା ଏବଂ ଦୃଷ୍ଟି ଶକ୍ତି ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଟାଇରୋସିନ କାଇନେଜ ଇନହିବିଟର, ବିଶେଷ ଭାବରେ ଏକ ଫାଇବ୍ରୋବ୍ଲାଷ୍ଟ ଅଭିବୃଦ୍ଧି ଫ୍ୟାକ୍ଟର୍ ରିସେପ୍ଟର   ଅବରୋଧକ । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଏରଡାଫିଟିନିବ ଅନୁମୋଦିତ ହୋଇଥିଲା । ୨୦୨୧ ସୁଦ୍ଧା ବ୍ରିଟେନ କିମ୍ବା ୟୁରୋପରେ ବ୍ୟବହାର ପାଇଁ ଏହା ଅନୁମୋଦିତ ନୁହେଁ । ଯୁକ୍ତରାଷ୍ଟ୍ରରେ ୪ ସପ୍ତାହର ଚିକିତ୍ସା ଖର୍ଚ୍ଚ ୨୦୨୧ ସୁଦ୍ଧା ପ୍ରାୟ ୨୧,୫୦୦ ଡଲାର ଥିଲା ।
ସିଜରିଆନ ସେକସନ  (ଇଂରାଜୀ ଭାଷାରେ ବା ସି-ସେକସନ ) ଏକ ଅପରେଶନ ଯାହାଦ୍ୱାରା ଏକ ବା ଏକାଧିକ ଗର୍ଭସ୍ଥ ଶିଶୁମାନଙ୍କର ପ୍ରସବ କରାଯାଏ  । ଯୋନୀପଥ ପ୍ରସବଦ୍ୱାରା   ମାଆ ବା ଶିଶୁର କୌଣସି ସଙ୍କଟ ଆଶଙ୍କା ହେଉଥିଲେ ଏହି ଅପରେଶନ କରାଯାଏ । ଅବରୋଧିତ ପ୍ରସବ  , ଯମଜ ଗର୍ଭାବସ୍ଥା  , ପ୍ରିଏକ୍ଲାମ୍ପସିଆ  , ବ୍ରିଚ ଜନ୍ମ  , ପ୍ଲାସେଣ୍ଟା   ସମସ୍ୟା, ନାଭି   ନାଡ଼ ସମସ୍ୟା, ପେଲଭିସର   ଆକୃତି ଓ ପୂର୍ବରୁ ସିଜରିଆନ ହୋଇଥିଲେ ଏହି ଅପରେଶନ ଆବଶ୍ୟକ ହୁଏ । ପୂର୍ବ ପ୍ରସବର ସିଜରିଆନ ସେକସନ ଇତିହାସ ଥିଲେ ମଧ୍ୟ ଯୋନୀପଥ ପ୍ରସବ କରିବାକୁ ଚେଷ୍ଟା କଲେ ସମ୍ଭବ ହୋଇପାରେ । ଗର୍ଭିଣୀ ମହିଳାଙ୍କ ଅନୁରୋଧକ୍ରମେ କେତେକ ସିଜରିଆନ କରାଯାଏ । ବିଶ୍ୱ ସ୍ୱାସ୍ଥ୍ୟ ସଂଗଠନର   ସୁପାରିସ ଅନୁସାରେ ଏହା ଡାକ୍ତରୀ ଆବଶ୍ୟକତା ଅନୁସାରେ ଓ ମାଆ ତ‌ଥା ଶିଶୁର ଜୀବନ ରକ୍ଷାକାରୀ ଅପରେଶନ ଭାବରେ କରାଯିବା ଉଚିତ । ପ୍ରାୟ ୪୫ ମିନିଟ ସମୟରେ ସି-ସେକସନ ସମାପ୍ତ ହୁଏ । ସର୍ବାଙ୍ଗିକ ନିଶ୍ଚେତନ   ବା ସୁଷୁମ୍ନା ନିଶ୍ଚେତନ   ଦେଇ ଏହି ଅପରେଶନ କରାଯାଏ । ମୂତ୍ର ନିସ୍କାଷନ ନିମନ୍ତେ ମୂତ୍ରାଶୟରେ   ମୂତ୍ରୀୟ କାଥେଟର   ଭର୍ତ୍ତି କରିଦିଆଯାଏ ଓ ତା 'ପରେ ଉଦରର ଚର୍ମକୁ ବିଶୋଧନ   କରାଯାଏ । ତା 'ପରେ ଉଦରର ନିମ୍ନ ଅଂଶରେ ଏକ ୧୫ସେମି ବା ୬ ଇଞ୍ଚ ଲମ୍ବର ଇନସିସନ   ଦିଆଯାଏ । ଜରାୟୁରେ ଏକ ଦ୍ୱିତୀୟ ଇନସିସନ ଦେଇ ଶିଶୁକୁ ବାହାର କରାଯାଏ । ତା 'ପରେ ଇନସିସନମାନଙ୍କୁ ସିଲେଇ କରିଦିଆଯାଏ । ଅପରେଶନ ରୁମରୁ ବାହାରି ଚେତା ଆସିବା ସଙ୍ଗେ ସଙ୍ଗେ ମାଆ ଶିଶୁକୁ ସ୍ତନ୍ୟପାନ ଆରମ୍ଭ କରାଏ । ଅଧିକାଂଶ ସମୟରେ ଆରୋଗ୍ୟ ହେବା ନିମନ୍ତେ ଅନେକ ଦିନ ପର୍ଯ୍ୟନ୍ତ ଡାକ୍ତରଖାନାରେ ରହିବା ପରେ ଘରକୁ ଯାଇହୁଏ । ଅଳ୍ପ ସଙ୍କଟାପନ୍ନ କେଶ୍‌ରେ ସି-ସେକସନ କଲେ ମୋଟାମୋଟି ଖରାଫ ଫଳାଫଳରେ ଅଳ୍ପ ବୃଦ୍ଧି ଘଟେ । ଅପରେଶନ ଫଳରେ ଯୋନୀପଥ ପ୍ରସବ ଅପେକ୍ଷା କ୍ଷତ ଶୁଖିବାକୁ ଅଧିକ ସମୟ ଲାଗେ, ପ୍ରାୟ ୬ ସପ୍ତାହ । ଅପରେଶନ ପରେ ଶିଶୁର ଶ୍ୱାସକ୍ରିୟା ସମସ୍ୟା, ଉଲ୍ୱଜଳ ଏମ୍ବୋଲିଜ୍ମ/ଆମନିଓଟିକ ଫ୍ଲୁଇଡ ଏମ୍ବୋଲିଜ୍ମ   ଓ ମାଆର ପ୍ରସବୋତ୍ତର ରକ୍ତସ୍ରାବ   ସଙ୍କଟ ରହିବ । ପ୍ରତିଷ୍ଠିତ ମାର୍ଗଦର୍ଶନ ଅନୁସାରେ କୌଣସି ମେଡିକାଲ କାରଣ ନ ଥିଲେ ୩୯ ସପ୍ତାହ ଗର୍ଭ ପୂର୍ବରୁ ସି-ସେକସନ ବ୍ୟବ‌ହାର କରିବା ଉଚିତ ନୁହେଁ । ପ୍ରସବ ପ୍ରକ୍ରିୟାର କୌଣସି ପ୍ରଭାବ ପରବର୍ତ୍ତୀ ଯୌନ କାର୍ଯ୍ୟକଳାପରେ   ପଡ଼ିବ ନାହିଁଁ । ପୃଥିବୀରେ ସନ ୨୦୧୨ରେ ପ୍ରାୟ ୨୩ ନିୟୁତ ସି-ସେକସନ କରାଯାଇଥିଲା । ପୂର୍ବରୁ ସି-ସେକସନ ନିମନ୍ତେ ୧୦%ରୁ ୧୫% ହାରକୁ ଚିକିତ୍ସକମାନେ ଆଦର୍ଶ ଭାବରେ ନେଉଥିଲେ । କେତେକ ପ୍ରମାଣରୁ ସିଦ୍ଧ ହେଉଛି; ୧୯% ହାର ଅଧିକ ଭଲ ଫଳ ସୂଚନା ଦିଏ । ପୃଥିବୀର ୪୫ରୁ ଅଧିକ ଦେଶରେ ୭.୫%ରୁ କମ ସି-ସେକସନ ଅପରେଶନ ହେଉଛି ଓ ୫୦ରୁ ଅଧିକ ଦେଶରେ ୨୭%ରୁ ଅଧିକ ଅପରେଶ ହେଉଛି । ଏହି ଅପରେଶନ ସଂଖ୍ୟା କମେଇବା ନିମନ୍ତେ ପ୍ରଚେଷ୍ଟା ଚାଲିଛି । ଯୁକ୍ତରାଷ୍ଟ୍ର ଆମେରିକାରେ ୩୩% ପ୍ରସବରେ ସି‌-ସେକସନ କରାଯାଉଛି । ପ୍ରସବକାଳୀନ ମାଆର ମୃତ୍ୟୁ ସ‌ହ ସମୟିକ ଶିଶୁ ବଞ୍ଚିଯିବା ଯୋଗୁ ଖ୍ରୀ:ପୂ: ୭୧୫ରୁ ଅପରେଶନର ପ୍ରଚଳନ ଚାଲିଛି । ଫଳରେ ସନ ୧୫୦୦ରୁ ମାଆ ବଞ୍ଚିଯିବା ବର୍ଣ୍ଣନା ମିଳୁଛି । ଊନବିଂଶ ଶତାବ୍ଦୀରେ ଆଣ୍ଟିସେପ୍ଟିକ/ପୂୟରୋଧକ   ଓ ନିଶ୍ଚେତକ   ଉଦ୍ଭାବନ ପରଠାରୁ ପ୍ରସବ ପରେ ମାଆ ଓ ଶିଶୁ ବଞ୍ଚିରହିବା ଏକ ସାଧାରଣ କଥା ହୋଇଗଲାଣି ।
ଆମିଲୋରାଇଡ  (ଇଂରାଜୀ ଭାଷାରେ , ଏକ ବିକ୍ରୟ ନାମ ମିଡାମୋର/ ) ଏକ ଔଷଧ ଯାହା ଅନ୍ୟ ଔଷଧମାନଙ୍କ ସାଥିରେ ଉଚ୍ଚ ରକ୍ତଚାପ ବା ହୃଦ୍‌ପାତ ଜନିତ ଇଡିମା ବା ଯକୃତର ସିରୋସିସ୍ ରୋଗମାନଙ୍କର ଚିକିତ୍ସାରେ ଦିଆଯାଏ  । ଆମିଲୋରାଇଡ ସାଥିରେ ସାଧାରଣତଃ ଥାୟାଜିଡ   ବା ଲୁପ ଡାଇୟୁରେଟିକ   ଦିଆଯାଏ । ପାଟିରେ ଏହି ଔଷଧ ଦିଆଯାଏ । ଏହାର କାର୍ଯ୍ୟ ପ୍ରାୟ ୨ ଘଣ୍ଟାରେ ଆରମ୍ଭ ହୋଇ ଗୋଟିଏ ଦିନ ପର୍ଯ୍ୟନ୍ତ ରହେ । ଆମିଲୋରାଇଡର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ହାଇପରକାଲେମିଆ, ବାନ୍ତି  , ଅରୁଚି, ରାସ୍ ଓ ମୁଣ୍ଡବଥା ହୋଇପାରେ । ବ‌ୟସାଧିକ୍ୟ, ବୃକ୍‌କ ସମସ୍ୟା   ଓ ମଧୁମେହ ଥିଲେ ରକ୍ତରେ ପଟାସିଅମ ସ୍ତର ଅଧିକ ହେବା ସଙ୍କଟ ରହେ । ଏହା ପଟାସିଅମ ସ୍ପେୟାରିଙ୍ଗ ଡାଇୟୁରେଟିକ  ଶ୍ରେଣୀର ଏକ ଔଷଧ । ଏହି ଔଷଧଦ୍ୱାରା ସୋଡ଼ିଅମ ଅଧିକ ହୁଏ ଓ ବୃକ୍‌କର ଡିସ୍ଟାଲ ଟ୍ୟୁବ୍ୟୁଲରୁ   ନିର୍ଗତ ହେଉଥିବା ପଟାସିଅମ କମେଇଦେଇ କାର୍ଯ୍ୟକ୍ଷମ ହୁଏ । ସନ ୧୯୬୭ରେ ଆମିଲୋରାଇଡ ପ୍ରସ୍ତୁତ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୨୦.୧୦ ଆମେରିକୀୟ ଡଲାର । ଏନଏଚଏସ   ସଂସ୍ଥାକୁ ଏକ ମାସ ନିମନ୍ତେ ଏହି ଔଷଧର ଖର୍ଚ୍ଚ ୨୪ ପାଉଣ୍ଡ ଦେବାକୁ ହୁଏ ।
ପ୍ରକୃତି ପାଇଁ ବିଶ୍ୱବ୍ୟାପୀ ପାଣ୍ଠି  (ପ୍ର.ପା.ବି.ପା.),  , ୧୯୬୧ ମସିହାରେ ସ୍ଥାପିତ ହୋଇଥିବା ଏକ ଅନ୍ତର୍ରାଷ୍ଟ୍ରୀୟ ବେସରକାରୀ ସଂସ୍ଥା ଯାହା ବନ୍ଯଜନ୍ତୁ ତଥା ପ୍ରକୃତି ଉପରେ ମାନବ ପ୍ରଭାବ କମାଇବା ପାଇଁ କାମ କରେ  । ଏହାକୁ ପ୍ରଥମେ ବିଶ୍ୱ ବନ୍ଯଜନ୍ତୁ ପାଣ୍ଠି ବୋଲି କୁହାଯାଉଥିଲା । ପ୍ର.ପା.ବି.ପା. ବିଶ୍ୱର ସର୍ବବୃହତ ସଂରକ୍ଷଣ ସଂସ୍ଥା ଅଟେ । ଏହାର ବିଶ୍ୱବ୍ୟାପୀ ପ୍ରାୟ ପାଞ୍ଚ ନିୟୁତ ସମର୍ଥକ ଅଛନ୍ତି, ଯେଉଁମାନେ ୧୦୦ଟି ଦେଶରେ କାମକରି ୩୦୦୦ରୁ ଉର୍ଦ୍ଧ୍ବ ସଂରକ୍ଷଣ ଯୋଜନାକୁ ସମର୍ଥନ କରୁଛନ୍ତି । ୧୯୯୫ ମସିହାରୁ ଏହି ସମର୍ଥକମାନେ ଏକତ୍ର ପ୍ରାୟ ୭.୩ ଖର୍ବ ଟଙ୍କା ଖର୍ଚ୍ଚ କରିସାରିଛନ୍ତି । ଏକ ଅଣଲାଭଦାୟକ ସଂଗଠନ ଯାହାର ମୋଟ ଆୟର ଶତକଡା ୫୫ ଭାଗ ଜନସାଧାରଣଙ୍କ ଦାନରୁ, ଶତକଡା ୧୯ ଭାଗ ସରକାରୀ ସଂସ୍ଥାରୁ  (ଯେପରିକି ବିଶ୍ୱ ବ୍ଯାଙ୍କ, ଅନ୍ତର୍ରାଷ୍ଟ୍ରୀୟ ବିକାଶ ବିଭାଗ ଏବଂ ଯୁକ୍ତରାଷ୍ଟ୍ର ଆମେରିକାର ଅନ୍ତର୍ରାଷ୍ଟ୍ରୀୟ ବିକାଶ ସଂସ୍ଥା) ଓ ଶତକଡା ୮ ଭାଗ ବିଭିନ୍ନ ଅନୁଷ୍ଠାନମାନଙ୍କଠାରୁ ଆସିଥାଏ  ।
ପ‌ହିଲି ରଜ, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନିରଞ୍ଜନ ରଣା । ଗୀତାଞ୍ଜଳୀ ରଣା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଡଃ ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ଏବଂ ଚିତ୍ରନାଟ୍ୟ ରଚନା କରିଥିଲେ । ତାପସ ସରଘରିଆ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଏବଂ ଅନୁ ଚୌଧୁରୀ । ମିହିର ଦାସ, ପ୍ରିୟଙ୍କା ମହାପାତ୍ର, ମୀନକେତନ, ଦେବୁ ବୋଷ, ସରୋଜ ଦାସ, ହାଡ଼ୁ, ହରିହର ମହାପାତ୍ର, ପିଣ୍ଟୁ ନନ୍ଦ, ଦେବାଶିଷ ପାତ୍ର, ଜୟୀରାମ ସାମଲ, ବ୍ରଜ ସିଂହ, ସୁମନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ସ୍ୱରାଜ ବାରିକ, ନିକି, ସୀମ୍‌ରନ୍, ଖୁସି ଆଦି ଶିଶୁ କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଅନୁ ଚୌଧୁରୀ ମିହିର ଦାସ ପ୍ରିୟଙ୍କା ମହାପାତ୍ର ମୀନକେତନ ଦେବୁ ବୋଷ ସରୋଜ ଦାସ ହାଡ଼ୁ ହରିହର ମହାପାତ୍ର ପିଣ୍ଟୁ ନନ୍ଦ ଦେବାଶିଷ ପାତ୍ର ଜୟୀରାମ ସାମଲ ବ୍ରଜ ସିଂହ ସୁମନ ମହାରଣା ଶିଶୁ କଳାକାର ସ୍ୱରାଜ ବାରିକ ଶିବାନୀ ସଙ୍ଗୀତା ନିକି ସୀମ୍‌ରନ୍ ଖୁସି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ରବିନାରାୟଣ ନନ୍ଦ । ଦେବଦାସ ଛୋଟରାୟ ଏବଂ ପଞ୍ଜାନନ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । କୁମାର ବାପି, ଗୋବିନ୍ଦ ଚନ୍ଦ୍ର, ପାମେଲା ଜୈନ, ମାମୁନ୍, ତପୁ ମିଶ୍ର, ଉଦିତ ନାରାୟଣ, ମାନସ ପ୍ରୀତମ, ସୁଲଗ୍ନା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର କଣ୍ଠଦାନ କରିଥିଲେ ।
ସାହିତ୍ୟ ଏକାଡେମୀ ପୁରସ୍କାର ଏକ ବାର୍ଷିକ ପୁରସ୍କାର, ଯାହା ସାହିତ୍ୟ ଏକାଡେମୀଦ୍ୱାରା  (ଭାରତର ନ୍ୟାସନାଲ୍ ଏକାଡେମୀ ଅଫ୍ ଲେଟର୍ସ) ୨୪ଟି ଭାରତୀୟ ଭାଷାରେ ଲେଖକମାନଙ୍କୁ ପ୍ରଦାନ କରାଯାଇଥାଏ  । ଏହି ପୁରସ୍କାର ପ୍ରଥମେ ୧୯୫୫ ମସିହାରେ ପୁରସ୍କୃତ କରାଯାଇଥିଲା। ଏଥିରେ ୫୦,୦୦୦ ଟଙ୍କା ଆର୍ଥିକ ପୁରସ୍କାର ରହିଛି । ପ୍ରଥମେ ଏହି ପୁରସ୍କାର ୧୯୫୬ ମସିହାରେ ସଂସ୍କୃତ ପାଇଁ ଦିଆଯାଇଥିଲା । ପ୍ରଥମ ପାଞ୍ଚଟି ପୁରସ୍କାର ସଂସ୍କୃତର ସଂସ୍କୃତି ସହିତ ଜଡିତ ଅନ୍ୟ ଭାଷାରେ କାର୍ଯ୍ୟ କରିବାକୁ ଦିଆ ଯାଇଥିଲା । ୧୯୬୭ ମସିହାରୁ ଏହି ପୁରସ୍କାର କେବଳ ସଂସ୍କୃତ ଭାଷାରେ କାର୍ଯ୍ୟ କରିବା ପାଇଁ ଦିଆଯାଇଛି । ଏହି ପୁରସ୍କାର ଜିତିଥିବା ସଂସ୍କୃତ ଭାଷା ଲେଖକଙ୍କ ତାଲିକା ନିମ୍ନରେ ଦିଆଯାଇଛି: ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ସଂସ୍କୃତ ଲେଖକ  (୧୯୫୫, ୧୯୫୭, ୧୯୫୮, ୧୯୫୯, ୧୯୬୦, ୧୯୬୨, ୧୯୬୫, ୧୯୬୯, ୧୯୭୧, ୧୯୭୨, ୧୯୭୫, ୧୯୭୬ ଏବଂ ୧୯୭୮ରେ କୌଣସି ପୁରସ୍କାର ନାହିଁ) ଶିଶୁ ସାହିତ୍ୟ ପୁରସ୍କାର ବିଜେତା ସାହିତ୍ୟ ଏକାଡେମୀ ଶିଶୁ ସାହିତ୍ୟ ପାଇଁ ଏକ  "ଶିଶୁ ସାହିତ୍ୟ ପୁରସ୍କାର"  ମଧ୍ୟ ପ୍ରଦାନ କରିଥାଏ ।
ସାଣ୍ଡିଲା ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ହର୍ଦୋଇ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାଣ୍ଡିଲା ୨୭.୦୭୦୪ ଉତ୍ତର ଅକ୍ଷାଂଶ ଓ ୮୦.୫୧୪୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାଣ୍ଡିଲା ସହରର ମୋଟ ଜନସଂଖ୍ୟା ୪୮୮୩୧ ଅଟେ । ସେଥି ମଧ୍ୟରୁ ୫୨.୪୪% ଜଣ ପରୁଷ ହୋଇଥିବା ବେଳେ ୪୭.୫୬% ଜଣ ନାରୀ ଅଟନ୍ତି । ସାଣ୍ଡିଲାର ସାକ୍ଷରତା ହାର ୪୯.୬୬% ଅଟେ । ଏହା ଜାତୀୟ ହାରଠାରୁ ୧୫.୧୮% ପ୍ରତିଶତ କମ ଅଟେ । ସେଥିରୁ ୨୯.୨୪% ପ୍ରତିଶତ ପୁରୁଷ ଓ ୨୦.୪୩% ନାରୀ ଅଟନ୍ତି । ୧୫.୯୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାଣ୍ଡିଲାର ସରକାରୀ ଭାଷା ଅଟେ ।
ଜେ. ଏଚ୍. ସତ୍ତାରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆକଥାଚିତ୍ର ପୂଜାଫୁଲ ୧୯୮୫ ମସିହାରେ ମୁକ୍ତିଲାଭ କରିଥିଲା ।
ପ୍ରବୀଣା ମହାନ୍ତି  (ଜନ୍ମ: ୧୯୫୭), ଜଣେ ଓଡ଼ିଆ କଥାଶିଳ୍ପୀ  । ସେ ମୁଖ୍ୟତଃ ଗଳ୍ପ ଲେଖୁଥିଲେ ମଧ୍ୟ ସାହିତ୍ୟର ଅନ୍ୟାନ୍ୟ ବିଭାଗରେ ତାଙ୍କର ପ୍ରବେଶ ରହିଛି । ମନୋଜ ଦାସଙ୍କ ଉପରେ ରିସର୍ଚ୍ଚ କରି ସେ ପିଏଚଡ଼ି ହାସଲ କରିଛନ୍ତି ।
ଜିମି ୱେଲ୍ସ  (ଜନ୍ମ : ୭ ଅଗଷ୍ଟ ୧୯୬୬) ଜଣେ ଆମେରିକୀୟ ଇଣ୍ଟରନେଟ ଉଦ୍ୟୋଗୀ  । ସେ ମଧ୍ୟ ଅଣଲାଭକାରୀ ଅନଲାଇନ ବହୁଭାଷୀ ଜ୍ଞାନକୋଷ ଉଇକିପିଡ଼ିଆର ସହ ସଂସ୍ଥାପକ ଓ ପ୍ରୋତ୍ସାହକ ।
ଏମୋସରସ   : ;;  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା ।
ଶୁଭ ବିବାହ, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପୁପିନ୍ଦର ସିଂହ, ସୁନୀତା ଲକ୍ଷ୍ମୀ ଓ ମନିଷା । ଜ୍ୟୋତିପ୍ରକାଶ ଦାସ ଏହି କଥାଚିତ୍ରଟିର କାହାଣୀ ଲେଖିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଜ୍ୟୋତିପ୍ରକାଶ ଦାସ ଏବଂ ପ୍ରକାଶ ବରାଳ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ପୁପିନ୍ଦର ସିଂହ, ବର୍ଷା ପ୍ରିୟଦର୍ଶିନୀ ଏବଂ ଆକାଶ ଦାସନାୟକ । ମିହିର ଦାସ, ଅପରାଜିତା ମହାନ୍ତି, ବିଜୟ ମହାନ୍ତି, ତନ୍ଦ୍ରା ରାୟ, ଜୀବନ ପଣ୍ଡା, ସଲିଲ ମିତ୍ର, ସୁମନ, ପୂଜା, ଶୁଭଶ୍ରୀ, ବାବୁଲା, ଦିଲ୍ଲୀପ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ପୁପିନ୍ଦର ସିଂହ ବର୍ଷା ପ୍ରିୟଦର୍ଶିନୀ ଆକାଶ ଦାସନାୟକ ମିହିର ଦାସ ଅପରାଜିତା ମହାନ୍ତି ବିଜୟ ମହାନ୍ତି ତନ୍ଦ୍ରା ରାୟ ଜୀବନ ପଣ୍ଡା ସଲିଲ ମିତ୍ର ସୁମନ ପୂଜା ଶୁଭଶ୍ରୀ ବାବୁଲା ଦିଲ୍ଲୀପ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ବସନ୍ତରାଜ ସାମଲ, ନିର୍ମଳ ନାୟକ, ନିଜାମ୍ ଆଦି ଗୀତିକାରମାନେ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଅଭିଜିତ, ଗୌତମ ଗାଙ୍ଗୁଲି, ପାମେଲା ଜୈନ, ସଂଘମିତ୍ରା ଜେନା, କ୍ରିଷ୍ଣା, ମାଧବ, ତପୁ ମିଶ୍ର, ଜଲି ମୁଖାର୍ଜୀ, ଉଦିତ ନାରାୟଣ, ବିନୋଦ ରାଠୋଡ, ସାଧନା ସରଗମ୍ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସିବା ରାଜ୍ୟ, ବ୍ରିଟିଶ ଭାରତ ଶାସନ କାଳରେ ଏକ ରାଜକୀୟ ରାଜ୍ୟ ଥିଲା । ଏହା ହିମାଲୟର ପଦ ଦେଶରେ ଅବସ୍ଥିତ । ବର୍ତ୍ତମାନ ଏହା ହିମାଚଳପ୍ରଦେଶର କାଙ୍ଗରା ଜିଲାର ଦାଦାଶିବ ତହସିଲ ନାମରେ ପରିଚିତ ।ଏହି ରାଜ୍ୟ 1450 ମସିହାରେ ସ୍ଥାପିତ ହେଇଥିଲା । . ଇତିହାସ 1450 ମସିହାରେ ଗୁଲର ରାଜ୍ୟ ରାଜାଙ୍କ ଭାଇ ଶିବର୍ଣା ଚାନ୍ଦଙ୍କଦ୍ୱାରା ଏହି ରାଜ୍ୟ ସ୍ଥାପିତ ହେଇଥିଲା । ଏହିଉ ରାଜ୍ୟ ଗୁଲର ରାଜ୍ୟଦ୍ୱାରା 1808 ମଶିହାରେ ଗୁଲର ରାଜ୍ୟ ସହ ମିଶି ଯାଇଥିଲା । 1813 ମସିହାରେ ଏହା ଲାହୋରେର ଶିଖ ସମ୍ରାଟ ରଣଜୀତ ସିଂହଙ୍କଦ୍ୱାରା ଅଧିକୃତ ହେଇନଥିଲା ।ଏହାର ଏକ ଅଂଶ ରାଜା ଗିବିନ୍ଦ ସିଂହଙ୍କୁ ପ୍ରଦାନ କରାଯାଇଥିଲା । କିଛି ଅଞ୍ଚଳ ରାଜା ଗୋବିନ୍ଦ ସିଂହଙ୍କ ସମ୍ପର୍କିତ ଭ୍ରାତା ମିଆଁ ଦେବୀ ସିଂହଙ୍କ ଭରଣ ପୋଷଣ ପାଇଁ ଦିଆ ଯାଇଥିଲା । 1833 ମସିହାରେ ବ୍ରିଟିଶମାନେ ମୂଳ ରାଜାଙ୍କୁ ତାଙ୍କର ସମସ୍ତ ଅଞ୍ଚଳ ପ୍ରଦାନ କରିଥିଲେ । କିନ୍ତୁ ରାଜା ରାମ ସିଂହ ଅପୁତ୍ରିକ ରହି ମୃତ୍ୟୁ ବରଣ ଲରିବାରୁ ରାଜ୍ୟ ବ୍ରିଟିଶ ଅଧୀନକୁ ପୁଣି ଚାଲିଗଲା । ଶାସକ କଟୋଚ ଶିବାଇୟା ବଂଶର ଶାସକମାନେ ସିବା ରହୟ ଶାସମ କରୁଥିଲେ ଓ ସେମାନେ ନିଜକୁ ରାଜା ବୋଲାଉଥିଲେ ।
ହ୍ୱାବେଇସରସ   : ;,  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଏସିଆରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ଶରତ ଚନ୍ଦ୍ର ସିଂହ  (୧୪ ଅପ୍ରେଲ ୧୯୪୨ - ୧୯ ଜୁଲାଇ ୧୯୮୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୁଳିଅଣା ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଶରତ ଚନ୍ଦ୍ର ସିଂହ ୧୯୪୨ ମସିହାର ଅପ୍ରେଲ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବ୍ରଜମୋହନ ସିଂହ ଓ ପତ୍ନୀଙ୍କ ନାମ ରାଇବାରୀ ସିଂହ । ରାଜନୈତିକ ଜୀବନ ଶରତ ଚନ୍ଦ୍ର ସିଂହ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଶରତ ଚନ୍ଦ୍ର ସିଂହ ୧୯୮୮ ମସିହାର ଜୁଲାଇ ୧୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୯ ବର୍ଷ ବୟସ ହୋଇଥିଲା ।
ୱିଲିୟମ ବ୍ରେଡଲି ପିଟ  (ବ୍ରାଡ ପିଟ ନାମରେ ଜଣାଶୁଣା) ଜଣେ ଆମେରିକୀୟ ଅଭିନେତା ତଥା ଚଳଚ୍ଚିତ୍ର ନିର୍ମାତା  । ସମସାମୟିକ ଦୁନିଆର ସବୁଠାରୁ ଆକର୍ଷକ ପୁରୁଷମାନଙ୍କ ମଧ୍ୟରେ ଅନ୍ୟତମ ଭାବେ ତାଙ୍କୁ ସ୍ୱୀକୃତି ମିଳିଥିଲା । ଫଳରେ ଗଣ ମାଧ୍ୟମରେ ତାଙ୍କ ବ୍ୟକ୍ତିଗତ ଜୀବନ ଉପରେ ବିଭିନ୍ନ ତଥ୍ୟ ପ୍ରକାଶ ପାଇଥିଲା । ପିଟ ନିଜର ଅଭିନୟ ଜୀବନ ଛୋଟପରଦାରେ ଅତିଥି କଳାକାର ଭାବେ ପ୍ରାରମ୍ଭ କରିଥିଲେ ଯେଉଁଥିରେ ୧୯୮୭ ମସିହାରେ ମୁକ୍ତିଲାଭ କରିଥିବା ଧାରାବହିକ  "ଡଲ୍ଲାସ" ର ଏକ ଭୂମିକା ସାମିଲ ଅଟେ । ବଡ଼ ବଜେଟ ଚଳଚ୍ଚିତ୍ର ମଧ୍ୟରେ ଏ ରିଭର ରନସ ଥୃ ଇଟ୍ (୧୯୯୨),  "ଇଣ୍ଟରଭ୍ୟୁ ୱିତ ଦ ଭାମ୍ପାୟାର"   (୧୯୯୪)ରେ ମୁଖ୍ୟ ଭୂମିକାରେ ତାଙ୍କୁ ଅଭିନୟ କରିବା ପାଇଁ ସୂଯୋଗ ମିଳିଥିଲା  । ୧୯୯୪ରେ ମୁକ୍ତିଲାଭ କରିଥିବା ଏକ ନାଟକ  "ଲିଜେଣ୍ଡସ ଅଫ ଦ ଫାଲ" ରେ ତାଙ୍କୁ ଏନ୍ଥୋନୀ ହଫକିନସଙ୍କ ସହ ଅଭିନେତା ଭାବେ ଅଭିନୟ କରିବାର ସୂଯୋଗ ମିଳିଥିଲା ଯେଉଁଥିରେ ସେ ପ୍ରଥମ ଥର ଗୋଲ୍ଡେନ ଗ୍ଲୋବ ପୁରସ୍କାର ପାଇଁ ସେ ନାମାଙ୍କିତ ହୋଇଥିଲେ । ୧୯୯୫ ମସିହାରେ ତାଙ୍କୁ ଅପରାଧ ଓ ରୋମାଞ୍ଚ ଭିତ୍ତିକ ଚଲଚ୍ଚିତ୍ର  "ସେଭେନ" ରେ ଏକ ଡିଟେକଟିଭର ଭୂମିକାରେ ଦେଖିବାକୁ ମିଳିଥିଲା । ଏହା ଛଡା କଳ୍ପିତ ବିଜ୍ଞାନ ଚଳଚ୍ଚିତ୍ର ଟ୍ୱେଲ୍‌ଭ ମଙ୍କୀଜରେ ତାଙ୍କ ଅଭିନୟ ସମୀକ୍ଷକଙ୍କଦ୍ୱାରା ଉଚ୍ଚ ପ୍ରସଂଶିତ ହୋଇଥିଲା । ଏହି ଚଲଚ୍ଚିତ୍ରରେ ସର୍ବଶ୍ରେଷ୍ଠ ସହାୟକ ଅଭିନେତା ଭାବେ ପ୍ରଶଂସନୀୟ ଅଭିନୟ ପାଇଁ ତାଙ୍କୁ ଗୋଲ‌ଡେନ ଗ୍ଲୋବ ପୁରସ୍କାର ତଥା ଏକାଡେମୀ ପୁରସ୍କାର ମଧ୍ୟ ମିଳିଥିଲା । ଚାରି ବର୍ଷ ପରେ ଅର୍ଥାତ ୧୯୯୯ ମସିହାରେ ସେ ଫାଇଟ କ୍ଲବ ଚଲଚ୍ଚିତ୍ରରେ ଅଭିନୟ କଲେ । ଏହା ପରେ ପରେ ୨୦୦୧ ମସିହାରେ ସେ ଅନ୍ତଃରାଷ୍ଟ୍ରୀୟ ସ୍ତରରେ ସଫଳ ଚଳଚ୍ଚିତ୍ର ଓସିଏନସ ଇଲେଭେନେରେ ଏବଂ ଏହାର ପରବର୍ତ୍ତୀ ସିକ୍ୱେଲ  (ଶୃଙ୍ଖଳା) ଚଳଚ୍ଚିତ୍ର ଓସିଏନସ ଇଲେଭେନେ ୨୦୦୪ ଏବଂ ଓସିଏନସ ଇଲେଭେନେ ୨୦୦୭ରେ ମଧ୍ୟ ଅଭିନୟ କରିଥିଲେ  । ତେବେ ତାଙ୍କୁ ଚଲଚ୍ଚିତ୍ର ଜୀବନର ସବୁଠୁ ବଡ଼ ବ୍ୟବସାୟୀକ ସଫଳତା ମିଳିଥିଲା ଟ୍ରାୟ ୨୦୦୪ ଏବଂ ମିଃ ଏବଂ ମିସେସ ସ୍ମିଥ୍  (୨୦୦୫) ଏ ଦୁଇ ଚଲଚ୍ଚିତ୍ରରେ  । ପିଟଙ୍କୁ ୨୦୦୮ ମସିହାରେ ଦ କ୍ୟୁରିୟସ କେସ ଅଫ ବେଞ୍ଜାମିନ ବଟନରେ ମୁଖ୍ୟ ଭୂମିକାରେ ପ୍ରସଂଶନୀୟ ଅଭିନୟ ପାଇଁ ନିଜ ଚଲଚ୍ଚିତ୍ର ଜୀବନର ଦ୍ୱିତୀୟ ଏକାଡେମୀ ପୁରସ୍କାର ନିମିତ୍ତ ନାମାଙ୍କିତ କରାଯାଇଥିଲା । ବ୍ୟକ୍ତିଗତ ଜୀବନ ପିଟ ହେଉଛନ୍ତି ପ୍ଳାନ ବି ଏଣ୍ଟେରଟେନମେଣ୍ଟ ନାମକ ନିର୍ମାଣ କମ୍ପାନୀର ମାଲିକ ଯିଏ କି ଅନ୍ୟ କିଛି ଚ୍ଚଳଚ୍ଚିତ୍ର ସହ ୨୦୦୭ ମସିହାରେ ସର୍ବଶ୍ରେଷ୍ଠ ଚଲଚ୍ଚିତ୍ର ଭାବେ ଏକାଡେମୀ ପୁରସ୍କାର ଲାଭ କରିଥିବା ଚଲଚ୍ଚିତ୍ର ଦ ଡିପାର୍ଟେଡର ମଧ୍ୟ ପ୍ରଯୋଜକ । ପ୍ରଥମେ ଅଭିନେତ୍ରୀ ଗିନିଥ ପାଲ୍ଟ୍ରେଙ୍କ୍ ସହ ତାଙ୍କର ସମ୍ପର୍କ ରହିଥିଲା । ତେବେ ପରବର୍ତ୍ତୀ ସମୟରେ ସେ ଅଭିନେତ୍ରୀ ଜେନିଫର ଏନିଷ୍ଟନଙ୍କ ସହ ପାଞ୍ଚବର୍ଷ ପାଇଁ ବିବାହିତ ଜୀବନ ବିତାଇଲେ । ତେବେ ୨୦୦୯ ମସିହାରେ ଆଞ୍ଜେଲୀନା ଜୋଲୀଙ୍କ ସହ ତାଙ୍କର ବିବାହୋତ୍ତର ସମ୍ପର୍କକୁ ନେଇ ଦୁନିଆ ସାରା ମିଡିଆରେ ଅନେକ ଖବର ପ୍ରକାଶିତ ହୋଇଥିଲା । ୨୦୧୪ ମସିହାରେ ପିଟ ଏବଂ ଜୋଲୀ ବିବାହ କଲେ । ତାଙ୍କର ସମୁଦାୟ ଛଅଗୋଟି ସନ୍ତାନ ମଧ୍ୟରୁ ତିନିଟି ହେଉଛନ୍ତି ପୋଷ୍ୟ ଏବଂ ଅନ୍ୟ ତିନୋଟି ହେଉଛନ୍ତି ମେଡୋକ୍ସ, ଜହାରା ଏବଂ ପେକ୍ସ । ୨୦୧୬ ମସିହାରେ ଜୋଲୀ ପିଟଙ୍କ ବିରୁଦ୍ଧରେ ଏକ ବିବାହ ବିଛେଦ ମାମଲା ଦାୟର କଲେ, ଯାହାକି ୨୦୧୯ ମସିହାରେ ଫଇସଲା ହୋଇ ଦୁହିଁଙ୍କ ମଧ୍ୟରେ ବିବାହ ବିଛେଦ ହୋଇସାରିଛି ।
ଗ୍ରେଗୋରୀ ପାଞ୍ଜି ଅନୁସାରେ ୧ ଅକ୍ଟୋବର ବର୍ଷର ୨୭୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୭୫ତମ  । ବର୍ଷ ଶେଷ ହେବା ପାଇଁ ଆଉ ୯୧ ଦିନ ବାକି ଅଛି ।
ହିଲଟନ ହେଡ ଦ୍ୱୀପ  (ଇଂରାଜୀ ଭାଷାରେ , ବା ) ଯୁକ୍ତରାଷ୍ଟ୍ର ଆମେରିକାର ବିଉଟି କାଉଣ୍ଟି, ଦକ୍ଷିଣ କାରୋଲିନାର ଅବରୋଧକାରୀ ଦ୍ୱୀପରେ ଥିବା ଏକ ରେସର୍ଟ ଟାଉନ    । କ୍ୟାପଟେନ ଉଇଲିଅମ ହିଲଟନ‌ଙ୍କ ନାମାନୁସାରେ ଏହି ଦ୍ୱୀପର ନାମକରଣ ହୋଇଛି ଯିଏ ସନ ୧୬୬୩ରେ ପୋର୍ଟ ରୟଲ ସାଉଣ୍ଡର ପ୍ରବେଶ ପଥରେ ଏକ ହେଡଲ୍ୟାଣ୍ଡ ଥିବା ଚିହ୍ନଟ କରିଥିଲେ ଯାହାକୁ ମ୍ୟାପ ତିଆରି କରିବା ବ୍ୟକ୍ତିମାନେ  "ହିଲଟନସ ହେଡଲ୍ୟାଣ୍ଡ"  ନାମକରଣ କରିଥିଲେ । ଆଟଲାଣ୍ଟିକ ସାଗର କୂଳରେ ଏହି ଦ୍ୱୀପ ୧୨ ମାଇଲ ବା ୧୯ କିମି ବ୍ୟାପୀ ରହିଛି ଓ ଏହା ଏକ ଲୋକପ୍ରିୟ ଛୁଟି କାଟିବା ସ୍ଥଳ ରୂପେ ପରିଚିତ ହୋଇଛି । ସନ ୨୦୦୪ରେ ପ୍ରାୟ ୨.୨୫ ନିୟୁତ ଆଗନ୍ତୁକ ଏଠାକୁ ଆସି ପ୍ରାୟ ୧.୫ବିଲିଅନ ଡଲାର ଏଠାରେ ଖର୍ଚ୍ଚ କରିଥିଲେ । ୨୦୧୦ର ଜନ‌ଗଣନା  (2010 ) ଅନୁସାରେ ବର୍ଷ ବ୍ୟାପି ଲୋକସଂଖ୍ୟା ୩୭,୦୯୯ ଥିଲା  । ଗ୍ରୀଷ୍ମ ଛୁଟିରେ ଏହାର ଲୋକସଂଖ୍ୟା ପ୍ରାୟ ୧୫୦,୦୦୦ ହୋଇଯାଏ । ବିଗତ ଦଶ ବର୍ଷରେ ଏହାର ଲୋକସଂଖ୍ୟା ୩୨% ବଢ଼ିଛି । ହିଲଟନ ହେଡ ଦ୍ୱୀପ ଏକ ମେଟ୍ରୋପଲିଟାନ ଏରିଆରେ  ( - - ) ଅଛି ଯାହାର ସନ ୨୦୧୫ ଜନସଂଖ୍ୟା ଅନୁସାରେ ପ୍ରାୟ ୨୦୭,୪୧୩ ଥିଲା ଓ ଏହା ମଧ୍ୟରେ ହିଲଟନ ହେଡ ଦ୍ୱୀପ ଏକ ସ‌ହର ହୋଇ ତିଷ୍ଠିରହିଛି  । ଏହି ଦ୍ୱୀପର ସମୃଦ୍ଧଶାଳୀ ଇତିହାସ ଅଛି । ଏଠାରେ ସ୍ଥାନୀୟ ଆମେରୀକିୟ ଅଧିବାସୀମାନେ ଏହି ସ୍ଥାନ‌କୁ ଋତୁ ଭିତ୍ତିରେ ଆସି ବାସ କରୁଥିଲେ ଓ ଏହି ପ୍ରଥା ଅନୁସାରେ ୟୁରୋପୀୟ ଅନ୍ୱେଷଣକାରୀ ଓ ତୁଳା ବେପାରୀମାନେ ଆସି ରହୁଥିଲେ । ଆମେରିକୀୟ ନାଗରିକ ଗୃହଯୁଦ୍ଧ   ସମୟରେ ଏହି ସ୍ଥାନରେ ଅନ୍ୟାନ୍ୟ ଦକ୍ଷିଣ ବନ୍ଦର ପଥକୁ ଅବରୋଧ   କରାଯାଉଥିଲା । ୟୁନିଅନ ହାତକୁ ଦ୍ୱୀପ ଆସିବା ପରେ ଶହ ଶହ ପୂର୍ବତନ କ୍ରୀତଦାସମାନେ ଏହି ହିଲଟନ ହେଡକୁ ଆସି ରହିଗଲା । ଏବେ ମଧ୍ୟ ତାଙ୍କର ସେହି ଗୁଲ୍ଲାହ ବା ଗ୍ରୀଚ  (  ) ବଂଶଧରମାନେ ଏଠାରେ ରହି ତାଙ୍କର ସଂସ୍କୃତିକୁ ବଜାୟ ରଖିଛନ୍ତି  । ସନ ୧୯୮୩ରେ ହିଲଟନ ଦ୍ୱୀପରେ ଏକ ମ୍ୟୁନିସିପାଲିଟି ତିଆରି ହେଲା ଓ ଏହି ସ୍ଥାନର ପରିବେଶ-ବନ୍ଧୁତ୍ୱ ବିକାଶରେ ସ‌ହାୟକ ହୋଇ ପ୍ରଶଂସନୀୟ ହେଲା । ଏହି ଟାଉନର ପ୍ରାକୃତିକ ସାଧନ ବିଭାଗ ଏହାର ଭୂମି ଅର୍ଡ଼ିନାନ୍ସ ବଳରେ ପ୍ରାସାଦ ତିଆରି ସ୍ଟାଇଲ ଓ ଉପସ୍ଥିତ ବୃକ୍ଷ ଗ‌ହଳ ମଧ୍ୟରେ ରହିବା ପଦ୍ଧତିକୁ ସୀମିତ କରିବା ନିୟମ କରିଛନ୍ତି । ଏହା ଫଳରେ ହିଲଟନ ହେଡ ଦ୍ୱୀପରେ ଗୃହ ଅନୁପାତରେ ବୃକ୍ଷ ସଂଖ୍ୟା ଅସ୍ୱାଭାବିକ ଭାବରେ ଅଧିକ ରହୁଛି । ଦ୍ୱୀପର ପ୍ରାୟ ୭୦% ସ୍ଥାନ ଘେର ଓ ଗେଟ   ମଧ୍ୟରେ ରହିଛି ଯାହା ମଧ୍ୟରେ ପର୍ଯ୍ୟଟକ ରହିବା ସ୍ଥାନ ମଧ୍ୟ ରହିଛି । କେତେକ ସମୁଦ୍ରକୁଳର ପରିସ୍ଥିତି ନିୟନ୍ତ୍ରଣ କରଛନ୍ତି ଯାହା ମଧ୍ୟରେ କେବଳ ଟାଉନ ବାସିନ୍ଦା ବ୍ୟବ‌ହାର କରିବା ନିମନ୍ତେ ଗୋଟିଏ କୁଳ ସଂରକ୍ଷିତ ଅଛି । ସେହି ବାସିନ୍ଦାମାନେ ଏକ ଭୂମି କିଣିବା ବଣ୍ଡ ରେଫରେଣ୍ଡମ ବଳରେ ଟାଉନର ବ୍ୟବସାୟୀକ ବୃଦ୍ଧିକୁ ନିୟନ୍ତ୍ରଣ କରୁଛନ୍ତି ।
ଅବସ୍ଥିତି କୋରାପୁଟଠାରୁ ଏହାର ଦୂରତା ୭୭ କିଲୋ ମିଟର। ବିଶେଷତା ଆକର୍ଷଣ ଏହା ମାଛକୁଣ୍ଡ ଜଳ ବିଦ୍ୟୁତ ଉତ୍ପାଦନ କେନ୍ଦ୍ରର ଏକ ବିଶାଳ ଜଳ ଭଣ୍ଡାର। ସ୍ଥାନଟି ପ୍ରାକୃତିକ ଶୋଭା ପରିପୂର୍ଣ୍ଣ, ବଣଭୋଜି ଓ ଆମୋଦପ୍ରମୋଦ କରିବାପାଇଁ ଉପଯୁକ୍ତ। ଯୋଗାଯୋଗ ଦୈନିକ ଯିବା ଆସିବା କରିବାପାଇଁ କୋରାପୁଟ, ସେମିଳିଗୁଡ଼ା ଓ ଜୟପୁରଠାରୁ ଯାନବାହନର ସୁବିଧା ରହିଛି। ଏହି ସ୍ଥାନମାନଙ୍କରୁ ଜଲାପୁଟକୁ ଭଡ଼ାରେ ଗାଡ଼ି ମିଳିଥାଏ।
କେତକେଶ୍ୱର ଦେଉଳ  ଭାରତୀୟ ରାଜ୍ୟ ଆସାମର ତେଜପୁରଠାରେ କେଟକିବାରି ଅଞ୍ଚଳରେ ଏହି ପବିତ୍ର ସ୍ଥଳୀ ଅବସ୍ଥିତ । ଏଠାରେ ଥିବା ଶିବଲିଙ୍ଗକୁ ପୃଥିବୀର ସର୍ବବୃହତ ଶିବ ଲିଙ୍ଗା କୁହାଯାଇଥାଏ । ପ୍ରକୃତ ସ୍ଥଳ ଦୁଇ ଭାଗରେ ରହିଛି । ଏକ ଅଂଶରେ ପ୍ରକୃତ ଲିଙ୍ଗା ଅବସ୍ଥିତ ଥିବା ବେଳେ କିଛି ମିଟର ଦୂରରେ ମୂଳ ଲିଙ୍ଗାର ମୂଳଦୁଆ ରହିଛି । ଲୋକ କଥା ଅନୁସାରେ ଥରେ ପ୍ରବଳ ଭୂକମ୍ପଦ୍ୱାରା ଏହା ବିଚ୍ଛିନ୍ନ ହେ ଏହିପରି ଦୁଇଟି ସ୍ଥାନରେ ରହିଲା । ଅରନ୍ୟାଞ୍ଚଳରେ ରହିଥିବା ଏହି ପିଠକୁ ବାଉଁଶ ଜଙ୍ଗଲ ଦେଇ ପଦରେ ଯାଇ ପହଞ୍ଚିବାକୁ ହୋଇଥାଏ । ପୂର୍ବରୁ ଏଠାରେ ଛତ ନଥିବା ବେଳେ ବର୍ତ୍ତମାନ ଏଠାରେ ଉପଯୁକ୍ତ ପରସର ସହ ଛାତ ନିର୍ମିତ ହେଇ ଏଠାକୁ ଆସୁଥିବା ସ୍ଥାନୀୟ ଓ ବାହାର ଭକ୍ତ ଗଣଙ୍କ ପାଇଁ ସୁବିଧା କରାଯାଇଛି ।
ଆର୍ସିକିର୍ ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ହସ୍ସନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଆର୍ସିକିର୍ ୧୩.୩୧୪୫ ଉତ୍ତର ଅକ୍ଷାଂଶ ଓ ୭୬.୨୫୭୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୬୪୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆର୍ସିକିର୍ ସହରର ମୋଟ ଜନସଂଖ୍ୟା ୪୩୧୨୫ ଅଟେ । ସେଥି ମଧ୍ୟରୁ ୫୦.୫୪% ଜଣ ପରୁଷ ହୋଇଥିବା ବେଳେ ୪୯.୪୬% ଜଣ ନାରୀ ଅଟନ୍ତି । ଆର୍ସିକିର୍ର ସାକ୍ଷରତା ହାର ୭୫.୦୩% ଅଟେ । ଏହା ଜାତୀୟ ହାରଠାରୁ -୧୦.୧୯% ପ୍ରତିଶତ କମ ଅଟେ । ସେଥିରୁ ୪୦.୦୫% ପ୍ରତିଶତ ପୁରୁଷ ଓ ୩୪.୯୮% ନାରୀ ଅଟନ୍ତି । ୧୧.୦୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ଆର୍ସିକିର୍ର ସରକାରୀ ଭାଷା ଅଟେ ।
ଏଭିନାକୁମାବ  (ଇଂରାଜୀ ଭାଷାରେ ), ଏଭକୀଜା ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ହୋମୋଜାଇଗସ ପାରିବାରିକ ହାଇପରକୋଲେଷ୍ଟେରୋମିଆ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଅତି କମରେ ୧୨ ବର୍ଷ ବୟସ ହୋଇଥିଲେ ଏହା ବ୍ୟବହୃତ ହୁଏ; ତଥାପି ୨୦୨୨ ମସିହା ସୁଦ୍ଧା ହୃଦରୋଗ ଏବଂ ଆୟୁଷ ଉପରେ ପ୍ରଭାବ ଅସ୍ପଷ୍ଟ ଅଟେ । ଏହା ଏକ ଶିରାରେ ଇଞ୍ଜେକସନ ଅକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇନଫ୍ଲୁଏଞ୍ଜା ଭଳି ବେମାରୀ, ମୁଣ୍ଡ ବୁଲାଇବା, ନାକରୁ ପ୍ରବାହିତ ହେବା ଏବଂ ଅଇ ଲାଗିବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଆଞ୍ଜିଓପୋଏଟିନ୍ ପରି ପ୍ରୋଟିନ୍ ୩  ( 3) ସ‌ହିତ ବନ୍ଧନ ଯୁକ୍ତ ହୋଇ ଅବରୋଧ କରେ, ଫଳସ୍ୱରୂପ ଚର୍ବିଗୁଡିକ ଶୀଘ୍ର ଭାଙ୍ଗିଯାଏ  । ୨୦୨୧ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଏଭିନାକୁମାବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏହାର ମୂଲ୍ୟ ପ୍ରାୟ ୪୫୦,୦୦୦ ଡଲାର ଥିଲା ।
ଓଡ଼ିଶାର ପର୍ବପର୍ବାଣି ଗୁଡ଼ିକ ଋତୁ, ଧର୍ମ ଓ ସାମାଜିକ ଭିତ୍ତିରେ ପାଳନ କରାଯାଏ । ତନ୍ମଧ୍ୟରୁ ଅନେକ ପର୍ବ କୃଷି ସମ୍ବନ୍ଧୀୟ । ତୁଳା ମାସର ସଂକ୍ରାନ୍ତି ଗର୍ଭଣା ସଂକ୍ରାନ୍ତି ନାମରେ ଜଣାଯାଏ । ଇଂରାଜୀ ମାସ ଅକ୍ଟୋବରରେ ପଡ଼େ ଏହି ସଂକ୍ରାନ୍ତି । ଗର୍ଭ କହିଲେ ଭୃଣକୁ ବୁଝାଯାଏ । ଏହି ସଂକ୍ରାନ୍ତି ବେଳକୁ ଧାନ ଗଛର ଗର୍ଭରେ ଧାନ କେଣ୍ଡା ବାହାରେ । ଏହି ସମୟରେ ଗର୍ଭଣା ଗଛର ଡାଳକୁ ପୂଜା କରି କ୍ଷେତରେ ପୋତିଲେ ଭଲ ଫସଲ ହୁଏ ବୋଲି ପ୍ରବାଦ ରହିଛି । ଗର୍ଭଣା ଗଛକୁ କେତେକ ସ୍ଥାନରେ ଅଙ୍କରାନ୍ତି ଗଛ ମଧ୍ୟ କହନ୍ତି । ଏହାର ଅନେକ ଔଷଧୀୟ ଗୁଣ ରହିଛି । ଚାଷୀମାନେ ଏହିଦିନ ନିଷ୍ଠାର ସହିତ ପାଳନ କରନ୍ତି । ଗୃହ ମାଲିକ ତଥା କୃଷକ ସ୍ନାନାଦି କର୍ମ ସାରି ଗର୍ଭଣା ଗଛର ଡାଳ ଆଣି ବିଧିପୂର୍ବକ ପୂଜା କଲା ପରେ ଧାନ କ୍ଷେତରେ ପୋତି ଦିଅନ୍ତି ଏବଂ ଭଲ ଫସଲ ପାଇଁ ପ୍ରାର୍ଥନା କରନ୍ତି । ଗର୍ଭଣା ସଂକ୍ରାନ୍ତି ଉପରେ ଏକ କୃଷି ବଚନ ଅଛି- ଆଗେ ବୁଣୁ ପଛେ ବୁଣୁ, ଗର୍ଭଣାକୁ ଟୁଣୁଟୁଣୁ । ଅର୍ଥାତ ଏହି ସମୟକୁ ଧାନଗଛ ଗର୍ଭଧାରଣ କରିସାରିଥାଏ । ଯେଉଁ ଅଞ୍ଚଳରେ ମୁଖ୍ୟ ଖରିଫ ଫସଲ ହିସାବରେ ଚାଷ କରାଯାଏ, ସେହି ଅଞ୍ଚଳରେ ଏହି ପର୍ବ ପାଳନ କରାଯାଏ । ଏହା ଏକ କୃଷି ଭିତ୍ତିକ ପର୍ବ ହୋଇଥିବାରୁ ଚାଷୀ ମାନଙ୍କ ପରିବାର ଲୋକେ ଏହାକୁ ନିଷ୍ଠାର ସହିତ ପାଳନ କରନ୍ତି । ଓଡ଼ିଶାର ଭଦ୍ରକ, ଯାଜପୁର, ବାଲେଶ୍ୱର ଆଦି ଜିଲ୍ଲାରେ ଏହାର ପାଳନ ବିଧି ନିଆରା । ପୂଜା ବିଧି ସକାଳୁ ସକାଳୁ ଉଠି ଘର ଧୂଆପୋଛା କରାଯାଏ । ଦାଣ୍ଡ ଦୁଆରେ ଝୋଟି ଚିତା ଅଙ୍କାଯାଏ । ପୁରୁଷମାନେ ସକାଳୁ ଉଠି ଅଧୁଆ ମୁହଁରେ ଯାଇ ବତା ଗଛ, ଗଡ଼ଗଡ଼ା, ଭୂଆଁଳ, ପଳାଶ,ନଟିକଣ୍ଟି,ବାଉଁଶ ଆଦି ଗଛର ପତ୍ର ଓ କଇଁ ଫୁଲ ସଂଗ୍ରହ କରି ଆଣନ୍ତି । ତାକୁ ସବୁ ବିଡ଼ା ବିଡ଼ା କରି ବାନ୍ଧନ୍ତି । ତା 'ପରେ ଗାଧୋଇ ପାଧୋଇ ସେହି ବିଡ଼ା ସବୁକୁ ଲକ୍ଷ୍ମୀ ବା ତୁଳସୀ ଚଉରା ପାଖରେ ରଖି ପୂଜା କରନ୍ତି ଓ ଭୋଗ ଦିଅନ୍ତି । ତା 'ପରେ ସେହି ବିଡ଼ା ଗୁଡ଼ିକୁ ଧରି ବାମ କାନ୍ଧରେ ରଖନ୍ତି । ସ୍ତ୍ରୀ ଲୋକମାନେ ଶଙ୍ଖ ହୁଳହୁଳି ପକାଇଲେ ପୁରୁଷମାନେ ଏହାକୁ ଧରି ଘରୁ ବାହାରନ୍ତି ।ପ୍ରଥମେ ଘର ଚାଳ ଓ ଖତଗଦାରେ ଗୋଟିଏ ଗୋଟିଏ ବିଡ଼ା ପୋତିଲା ପରେ ବାକି ବିଡ଼ାକୁ ନେଇ ଧାନ କ୍ଷେତକୁ ଯାଆନ୍ତି । ସେଠାରେ ପ୍ରତି କ୍ଷେତର ଐଶାନ୍ୟ କୋଣରେ ଜୁହାର ହୋଇ ଗୋଟିଏ ଲେଖାଏଁ ବିଡ଼ା ପୋତନ୍ତି । ଏହା କଲେ ଲକ୍ଷ୍ମୀ ମାଆ ପ୍ରସନ୍ନ ହୁଅନ୍ତି ଓ ଭଲ ଧାନ ଫସଲ ହୁଏ ବୋଲି ବିଶ୍ୱାସ ଅଛି ।
ମିଶେଲ ଲାଭୌଗ୍ନ ରବିନ୍ସନ ଓବାମା  (ଜନ୍ମ ଜାନୁୟାରୀ ୧୭,୧୯୬୪) ହେଉଛନ୍ତି ଜଣେ ଆମେରିକୀୟ ଆଇନଜୀବୀ, ଜଣେ ଲେଖିକା,ଓ ୨୦୦୯ରୁ ୨୦୧୭ ପର୍ଯ୍ୟନ୍ତ ଆମେରିକାର ପ୍ରଥମ ମହିଳା । ସେ ଆମେରିକାର ୪୪ତମ ରାଷ୍ଟ୍ରପତି ବାରାକ ଓବାମାଙ୍କୁ ବିବାହ କରିଥିଲେ,ଓ ସେ ପ୍ରଥମ ଆଫ୍ରିକୀୟ ଆମେରିକୀୟ  'ପ୍ରଥମ ମହିଳା'  ଅଟନ୍ତି। ସେ ଚିକାଗୋ ଇଲନୋଇସର ଦକ୍ଷିଣ ଭାଗରେ ବଢ଼ିଥିଲେ।ଓବାମା ହାୱାର୍ଡ ଅଇଁ ବିଦ୍ୟାଳୟ ପରେ  'ପ୍ରିନଷ୍ଟନ୍ ମହାବିଦ୍ୟାଳୟ' ରୁ ସ୍ନାତକ ଡିଗ୍ରୀ ହାସଲ କରିଥିଲେ।ସେ ତାଙ୍କ ବାକି ଆଇନ ଗତ ଜୀବନ ସିଡିଲେ ଅଷ୍ଟିନରେ କାମ କରି ବିତେଇଥିଲେ।ସେଠି ସେ ତାଙ୍କ ସ୍ୱାମୀଙ୍କୁ ପ୍ରଥମ ଥର ପାଇଁ ଭେଟ ହୋଇଥିଲେ। ସେହି ସମୟ ମଧ୍ୟରେ ସେ ୟୁନିଭର୍ସିଟି ଅଫ ଚିକାଗୋରେ ଛାତ୍ର ସଂସଦର ପ୍ରଧାନ ରୂପେ ଦାୟିତ୍ୱ ତୁଲାଇଥିଲେ।ଏହା ସହ ସେ ସେହି ୟୁନିଭର୍ସିଟିର ମେଡିକାଲ ବିଭାଗର ବୈଦେଶିକ ବ୍ୟାପାର ସଙ୍ଘର ଉପ ସଭାପତି ଥିଲେ। ପରିବାର ଓ ପାଠପଢ଼ା ବାଲ୍ୟଜୀବନ ଏବଂ ପୂର୍ବପୁରୁଷଙ୍କ କଥା ମିଶେଲ ଲାଭୌଗ୍ନ ରବିନ୍ସନ ଜାନୁୟାରୀ 17,୧୯୬୪ରେ ଚିକାଗୋସ୍ଥିତ ଇଲନୋଇସରେ ଜନ୍ମ ହୋଇଥିଲେ।ତାଙ୍କ ପିତା ଫ୍ରାଷର୍ ରବିନ୍ସନ ଜଣେ ଜଳଯୋଗାଣ ପ୍ଲାଣ୍ଟରେ କର୍ମଚାରି,ଓ ଜଣେ ଗଣତାନ୍ତ୍ରିକ ପରିବେଷ୍ଟିତ ଅଧିନାୟକ ଥିଲେ।ତାଙ୍କ ମା ମରିଆନ ଶିଲ୍ଡ୍ସ ରବିନ୍ସନ  ' ର ସମ୍ପାଦକ ଥିଲେ। ପାଠପଢ଼ା ଓ ପ୍ରାତଃକାଳୀନ ବୃତ୍ତି ପାରି ବାରିକ ଜୀବନ ଧର୍ମ ବୃତ୍ତି ବରାକ ଓବାମା ରାଜନୀତିକ ଅଭିଯାନ ପ୍ରାତଃକାଳୀନ ଅଭିଯାନ ।
ଉତ୍କଳ ଗ୍ରାମୀଣ ବ୍ୟାଙ୍କ ( : ), ଓଡ଼ିଶାର ବିଭିନ୍ନ ଅଞ୍ଚଳରେ ଥିବା ବିଭିନ୍ନ ଗ୍ରାମ୍ୟ ବ୍ୟାଙ୍କ ଗୁଡିକର ସମ୍ମିଶ୍ରିତ କରି ଗଢ଼ା ଯାଇଥିବା ଏକ ଆଞ୍ଚଳିକ ଗ୍ରାମ୍ୟ ଭିତ୍ତିକ ବ୍ୟାଙ୍କ  । ଏହା ୧ ନଭେମ୍ବର ୨୦୧୨ରେ ଗଠନ କରାଯାଇଥିଲା । ସରକାରଙ୍କ ପ୍ରଣିତ ଆଞ୍ଚଳିକ ଗ୍ରାମ୍ୟ ବ୍ୟାଙ୍କ ଆଇନ ୧୯୭୬ର ବ୍ୟବସ୍ଥା ଅନୁଯାୟୀ ଏହା ପରିଗଠିତ । ଏହି ବ୍ୟାଙ୍କ ଭରତ ସରକାରଙ୍କ ବ୍ୟାଙ୍କ ଷ୍ଟେଟ ବ୍ୟାଙ୍କ ଓଫ ଇଣ୍ଡିଆ ଓ ଓଡ଼ିଶା ସରକାରଙ୍କ ମିଳିତ ପ୍ରଯୋଜନା ସହିତ ପରିଚାଳିତ । ଏହି ବ୍ୟାଙ୍କରେ ୫୦% ଅଂଶଧନ ଭାରତ ସରକାରଙ୍କ, ୩୫% ଷ୍ଟେଟ ବ୍ୟାଙ୍କ ଓଫ ଇଣ୍ଡିଆର ଓ ବାକି ୧୫% ଓଡ଼ିଶା ସରକାରଙ୍କ । ଏହି ବ୍ୟାଙ୍କର ମୁଖ୍ୟାଳୟ ବଲାଙ୍ଗୀରଠାରେ ଅବସ୍ଥିତ ଓ ରାଜ୍ୟର ୧୭ଟି ଜିଲ୍ଲାରେ ଏହାର ଶାଖା ସବୁ ରହିଛି । ୭ଟି ବିଭିନ୍ନ ଅଞ୍ଚଳରେ ଏହାର ଆଞ୍ଚଳିକ କାର୍ଯ୍ୟାଳୟ ମଧ୍ୟ ରହିଛି । ଇତିହାସ ଋଷିକୁଲ୍ୟ ଗ୍ରାମ୍ୟ ବ୍ୟାଙ୍କ, ବଲାଙ୍ଗିର ଆଞ୍ଚଳିକ ଗ୍ରାମ୍ୟ ବ୍ୟାଙ୍କ ଆଦି ଗ୍ରାମ୍ୟବ୍ୟାଙ୍କ ସମୂହକୁ ସମ୍ମିଶ୍ରଣ ଘଟେଇ ୨୦୧୨ରେ ବୃହତ ଉତ୍କଳ ଗ୍ରାମୀଣ ବ୍ୟାଙ୍କ ସୃଷ୍ଟି କରାହେଲା । ବର୍ତ୍ତମାନ ସୁଦ୍ଧା ଓଡ଼ିଶାରେ ଏହାର ୪୪୨ଟି ଶାଖା ରହିଛି । ସମ୍ବଲପୁର, ବରଗଡ଼, ରାୟଗଡ଼ା, ଭବାନୀପାଟଣା, ଯାଜପୁର ତଥା ବ୍ରହ୍ମପୁରଠାରେ ଆଞ୍ଚଳିକ ମୁଖ୍ୟାଳୟ ସହ ଏହାର ମୁଖ୍ୟ କାର୍ଯ୍ୟାଳୟ ବଲାଙ୍ଗୀରଠାରେ ଅବସ୍ଥିତ କରାଗଲା। ବର୍ତ୍ତମାନ ସୁଦ୍ଧା ୧୭ ଜିଲ୍ଲା ସହ ଓଡ଼ିଶାର ୬୩% ଅଚଳ ଓ ୪୮% ଲୋକଙ୍କ ପାଇଁ ସୁବିଧା ଦଉଥିବା ଏହି ବ୍ୟାଙ୍କ ମୁଖ୍ଯତଃ କୃଷି ଓ ଅନନ୍ୟ ଗ୍ରାମୀଣ ଉଦ୍ୟୋଗ ପାଇଁ ଆର୍ଥିକ ରୁଣ ପ୍ରଦାନ ପାଇଁ ପ୍ରାଥମିକତା ଦେଇଥାଏ । ନିର୍ଦ୍ଦେଶକ ମଣ୍ଡଳୀ ନିୟମାନୁସାରେ ଗଠିତ ଏକ ପରିଚନା ସମିତିର ତତ୍ତ୍ୱାବଧାନରେ ଏହା ପରିଚାଳିତ ହୁଏ । ଏଥିରେ ଓଡ଼ିଶା ସରକାର, ଭାରତ ସରକାର ଓ ଭାରତୀୟ ଷ୍ଟେଟ ବ୍ୟାଙ୍କର ପ୍ରତିନିଧିମାନେ ରହିଥାଆନ୍ତି ।
ନଗେନ ରାୟ (୧୬ ଜୁଲାଇ ୧୯୩୫-୦୩ ଜାନୁଆରୀ ୨୦୧୮) ଜଣେ ଓଡ଼ିଆ କଥାଚିତ୍ର ନିର୍ଦ୍ଦେଶକ ଓ ମଞ୍ଚ ଅଭିନେତା ଥିଲେ  । ପ୍ରଥମ ଓଡ଼ିଆ ରଙ୍ଗୀନ ଚଳଚ୍ଚିତ୍ର ଗପ ହେଲେ ବି ସତ ତାଙ୍କରି ନିର୍ଦ୍ଦେଶନାରେ ନିର୍ମିତ ହୋଇଥିଲା । ଶ୍ରମ ବିଭାଗରେ କାର୍ଯ୍ୟକରି ସେ ୧୯୮୮ମସିହାରେ ସ୍ୱେଚ୍ଛାକୃତ ଅବସର ଗ୍ରହଣ କରିଥିଲେ । ନଗେନ, ୧୯୩୫ ମସିହାରେ କଟକ ଜିଲ୍ଲାର ନିଆଳି ଅନ୍ତର୍ଗତ ବଗଲାସାହିରେ ଜନ୍ମଗ୍ରହଣ କରିଥିଲେ । ସେ କଟକର ଖ୍ରୀଷ୍ଟ ମହାବିଦ୍ୟାଳୟରେ ପାଠ ପଢ଼ିବା ସମୟରେ ଅନ୍ନପୂର୍ଣ୍ଣା ରଙ୍ଗମଞ୍ଚରେ ଅଭିନୟ କରୁଥିଲେ । ଘନଶ୍ୟାମ ମହାପାତ୍ରଙ୍କ ନିର୍ଦ୍ଦେଶନାରେ ନିର୍ମିତ କନକଲତା ଚଳଚ୍ଚିତ୍ରରେ ସେ ସହ-ନିର୍ଦ୍ଦେଶକ ଭାବରେ କାର୍ଯ୍ୟାରମ୍ଭ କରିଥିଲେ । ୧୯୭୬ରେ ତାଙ୍କ ନିଜ ନିର୍ଦ୍ଦେଶନାରେ ଚଳଚ୍ଚିତ୍ର ଗପ ହେଲେ ବି ସତ ମୁକ୍ତିଲାଭ କରିଥିଲା । ୧୯୭୮ର ଚଳଚ୍ଚିତ୍ର ପ୍ରିୟତମାର କାହାଣୀ ରଚନା ସହ, ସେ ଏଥିରେ ଅଭିନୟ ମଧ୍ୟ କରିଥିଲେ । ୧୯୮୦ରେ ମୁକ୍ତିଲାଭ କରିଥିବା ଚଳଚ୍ଚିତ୍ର ତପସ୍ୟାରେ ସେ ନିର୍ଦ୍ଦେଶନା ସହିତ କାହାଣୀ ଓ ସଂଳାପ ମଧ୍ୟ ରଚନା କରିଥିଲେ ।
ହର ପଟ୍ଟନାୟକଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଓମ୍ ସାଇ ରାମ୍ ୨୦୧୨ ମସିହାରେ ମୁକ୍ତିଲାଭ କରିଥିଲା ।
ଆଇସୋନିଆଜିଡ/ପାଇରିଡକ୍ସିନ/ସଲଫାମେଥୋକ୍ସାଜୋଲ/ଟ୍ରାଇମେଥୋପ୍ରିମ ବା ଆଇଏନଏଚ/ବି୬/ସିଟିଏକ୍ସ  ଇଂରାଜୀ ଭାଷାରେ  ( / 6/ ) ଏକ ସ୍ଥିରୀକୃତ ମାତ୍ରାର ଔଷଧ ମିଶ୍ରଣ   ଯାହା ଏଚଆଇଭି/ଏଡସରେ ହେଉଥିବା ସୁବିଧାବାଦୀ ସଂକ୍ରମଣର ପ୍ରତିଷେଧ ନିମନ୍ତେ ଦିଆଯାଏ  । ଏଥିରେ ଆଇସୋନିଆଜିଡ, ପାଇରିଡକ୍ସିନ, ସଲଫାମେଥୋକ୍ସାଜୋଲ   ଓ ଟ୍ରାଇମେଥୋପ୍ରିମ ଔଷଧ ଥାଏ । ଏହି ଔଷଧ ବିଶେଷତଃ ଯକ୍ଷ୍ମା, ଟକ୍ସୋପ୍ଲାଜମୋସିସ  , ନିମୋନିଆ, ମ୍ୟାଲେରିଆ ଓ ଆଇସୋସ୍ପୋରିଆସିସ   ରୋଗମାନଙ୍କରେ ପ୍ରତିଷେଧ ନିମନ୍ତେ ଦିଆଯାଏ ।. ଏହାକୁ ପାଟିରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ କାଲୁଆ ଅନୁଭବ, ବାନ୍ତି, ରାସ ଓ ଏକାଗ୍ରତା ଅଭାବ ଇତ୍ୟାଦି ଦେଖାଯାଏ । ଯକୃତ ସମସ୍ୟା   ଭଳି ସାଂଘାତିକ ପାର୍ଶ୍ୱ ପ୍ରତିକ୍ରିୟା ଦେଖାଯାଇପାରେ । ଜି୬ପିଡି ଅଭାବ  ( 6 ) ଥିବା ରୋଗୀଙ୍କ କ୍ଷେତ୍ରରେ ସତର୍କତା ଅବଲମ୍ବନ କରିବାକୁ ହୁଏ  । ଉତ୍ତମ ଅନୁଶୀଳନ ହୋଇନଥିଲେ ମଧ୍ୟ ଗର୍ଭାବସ୍ଥାରେ ସମସ୍ୟା ନଥିବା ଦେଖାଯାଇଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୬ରେ ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ବର୍ଷର କ୍ରୟ ମୂଲ୍ୟ ୧୫ ଆମେରିକୀୟ ଡଲାର ଥିଲା । ଏହି ମିଶ୍ରତ ଔଷଧ ରୋଗୀଙ୍କୁ ଅଧିକ ବଟିକା ଖାଇବାରୁ ବଞ୍ଚତି କରେ ତ‌ଥାପି ରୋଗୀ ସଠିକ ଭାବରେ ଔଷଧ ଖାଏ କି ନାହିଁ ତାହା ସ୍ପଷ୍ଟ ହୋଇନାହିଁ । ଆମର ଅନୁଶୀଳନ ଅନୁସାରେ ଏହା ଫଳପ୍ରଦ ହୋଇଛି ।
ମିଥାଇଲଏର୍ଗୋମେଟ୍ରିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ମିଥେରଗାଇନ, ହେଉଛି ଏକ ଔଷଧ ଯାହା ନିମ୍ନ ଧରଣର ଗର୍ଭାଶୟ ସଙ୍କୋଚନ କାରଣରୁ ପ୍ରସବପର ରକ୍ତସ୍ରାବର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଅକ୍ସିଟୋସିନ୍ ଅପେକ୍ଷା ଏହି ଧରଣର ବ୍ୟବହାର ପାଇଁ କମ୍ ପସନ୍ଦ କରାଯାଏ । କରୋନାରୀ ଭାସୋସ୍ପାଜ୍ମ କାରଣରୁ ଆଞ୍ଜିନା ଅଛି କି ନାହିଁ ତାହା ଯାଞ୍ଚ କରିବା ପାଇଁ ମଧ୍ୟ ବ୍ୟବହୃତ ହୋଇଛି । ଏହା ମାଂସପେଶୀରେ ଇଞ୍ଜେକସନ ଦ୍ୱାରା, ପାଟିରେ କିମ୍ବା ବେଳେବେଳେ ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ବାତ, ମୁଣ୍ଡବିନ୍ଧା, ଅଇ, ଏବଂ ନିମ୍ନ ରକ୍ତଚାପ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କାନରେ ଝିଁ ଝିଁ ଶୁଣାଯିବା, କାଲୁଆ, ଦ୍ୱନ୍ଦ୍ୱ ଏବଂ ଛାତି ଯନ୍ତ୍ରଣା ହୋଇପାରେ । ଯେଉଁମାନଙ୍କର ଯକୃତ ସମସ୍ୟା, ବୃକ୍‌କ ଜନିତ ସମସ୍ୟା କିମ୍ବା ରକ୍ତ ପ୍ରବାହ ଖରାପ ଥାଏ, ସେମାନଙ୍କୁ ସତର୍କ ରହିବାକୁ ପରାମର୍ଶ ଦିଆଯାଏ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନରେ ନିରାପତ୍ତା ଅସ୍ପଷ୍ଟ ଏବଂ ଏହି ପରିସ୍ଥିତିରେ ବ୍ୟବହାରକୁ ପରାମର୍ଶ ଦିଆଯାଇନଥାଏ । ଏହାଅକ୍ସିଟୋକିକ୍ସ ଏବଂ ଏର୍ଗଟ ଆଲକାଲଏଡ ଶ୍ରେଣୀର ଔଷଧ ଭାବରେ ଜଣାଶୁଣା । ଏର୍ଗୋମେଟ୍ରିନରୁ ମିଥାଇଲଏର୍ଗୋମେଟ୍ରିନ ଉତ୍ପନ୍ନ ହୋଇଥିଲା ଯାହା ପ୍ରଥମେ ୧୯୩୫ ମସିହାରେ କ୍ଲାଭିସେପ୍ସ ପରପ୍ୟୁରିଆ ନାମକ ଏକ କବକରୁ ଉତ୍ପନ୍ନ ହୋଇଥିଲା । ଯୁକ୍ତରାଷ୍ଟ୍ରରେ ଏହା ଏକ ଜେନେରିକ୍ ଔଷଧ ଭାବରେ ଉପଲବ୍ଧ ଏବଂ ୨୦୨୦ ମସିହା ସୁଦ୍ଧା ଏହାର ୦.୨ ମିଗ୍ରା ବିଶିଷ୍ଟ ୬ଟି ବଟିକାର ମୂଲ୍ୟ ପ୍ରାୟ ୬୮ଡଲାର୍ ଖର୍ଚ୍ଚ ହୁଏ । ବିକାଶଶୀଳ ଦେଶରେ ୨୦୧୫ ମସିହା ସୁଦ୍ଧା ଏହି ପରିମାଣର ମୂଲ୍ୟ ପ୍ରାୟ ୦.୧୨ ଡଲାର ଥିବାବେଳେ ପ୍ରତି ଇଞ୍ଜେକ୍ସନର ମୂଲ୍ୟ ପ୍ରାୟ ୦.୧୮ ଡଲାର ଥିଲା।
ଆଳୟ ମହାନ୍ତି ଜଣେ ସାମ୍ବାଦିକ ଓ ଚଳଚ୍ଚିତ୍ର ପ୍ରଯୋଜକ ଥିଲେ । ସଂକ୍ଷିପ୍ତ ଜୀବନୀ ଆଳୟ ମହାନ୍ତି, ଖୋର୍ଦ୍ଧା ଜିଲ୍ଲାର ପଦନପୁରଠରେ ଜନ୍ମଗ୍ରହଣ କରିଥିଲେ । ସେ ଗୀତାଞ୍ଜଳି ମହାନ୍ତିଙ୍କୁ ବିବାହ କରିଥିଲେ । ତାଙ୍କର ଦୁଇଝିଅ ଦୀପ୍ତି ମହାନ୍ତି ଓ ତୃପ୍ତି ମହାନ୍ତି । ତାଙ୍କର ଏକମାତ୍ର ପୁତ୍ରଙ୍କ ନାମ ଦୀପକ ମହାନ୍ତି । ବୃତ୍ତିଗତ ଜୀବନ ସେ ହୀରାଖଣ୍ଡ ସମ୍ବାଦପତ୍ରରୁ ନିଜର ସାମ୍ବାଦିକ ଜୀବନ ଆରମ୍ଭ କରିଥିଲେ । ସତ୍ୟଧାରା ନାମକ ଓଡ଼ିଆ ସାପ୍ତାହିକ ପତ୍ରିକାର ସେ ସମ୍ପାଦନା କରୁଥିଲେ । ଶେଷ ସମୟବେଳକୁ ସେ ହିନ୍ଦୀ ପତ୍ରିକା ଅମୃତ ସନ୍ଦେଶର ରାଜ୍ୟ ପ୍ରତିନିଧୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଆ ଚଳଚ୍ଚିତ୍ର ଜଗତ ସହିତ ମଧ୍ୟ ଜଡ଼ିତ ଥିଲେ । ଶୂନ୍ୟସ୍ୱରୂପ, ଆଶା ଓ ଭୁଲ୍ ବୁଝିବନି ମତେ ଚଳଚ୍ଚିତ୍ର ସେ ପ୍ରଯୋଜନା କରିଥିଲେ । ବାଲିଘର ଓ ମରୀଚିକା ଧାରାବାହିକର ମଧ୍ୟ ସେ ପ୍ରାଯୋଜକ ଥିଲେ । ମୃତ୍ୟୁ ୨୦୨୩ ମସିହା ଜାନୁଆରୀ ୩ ତାରିଖ ଦିନ ଭୁବନେଶ୍ୱରଠାରେ ତାଙ୍କର ପରଲୋକ ଘଟିଥିଲା ।
ସୁନାଧାର , ଜଗତସିଂହପୁର ଜିଲ୍ଲାର ଦେବୀ ନଦୀ କୂଳରେ ଅବସ୍ଥିତ ଏକ ଗ୍ରାମ ।। ଭୌଗୋଳିକ ଅବସ୍ଥିତି ଜିଲ୍ଲା ସଦରମହକୁମା ଜଗତସିଂହପୁର ସହରଠାରୁ ଏହା ୬୦ କି.ମି. ଓ କଟକ ସହରଠାରୁ ୯୦ କି.ମି. ଦୂର । ପରିସଂଖ୍ୟାନ ୨୦୧୧ ଜନଗଣନା ଅନୁସାରେ ଏହାର ମୋଟ ଲୋକସଂଖ୍ୟା 614 ।ତନ୍ମଧ୍ୟରୁ ପୁରୁଷ ସଂଖ୍ୟା 320 ଏବଂ ମହିଳା ସଂଖ୍ୟା 294 । ଗାଆଁର ହାରାହାରି ଲିଙ୍ଗ ଅନୁପାତ 919 । ଏହି ଗ୍ରାମର ସାକ୍ଷରତା ହାର ୭୨.୯% ଯାହାକି ଓଡ଼ିଶାର ସାକ୍ଷରତା ହାରଠାରୁ ( ୬୫.୩%) ଅଧିକ  । ସ୍ଥାନୀୟ ଲୋକେ ମୂଖ୍ୟତଃ ଓଡ଼ିଆ ଭାଷା ବ୍ୟବହାର କରିଥାନ୍ତି ।
ରୁବେଲା ଟିକା, ଏକ ପ୍ରକାର ଟିକା ଦିଆଯାଏ ରୁବେଲା ବା ଜର୍ମାନ ମିଳିମିଳା ରୋଗ ପ୍ରତିରୋଧ ନିମନ୍ତେ । ଗୋଟିଏ ଡୋଜ ଦେବାର ୨ ସପ୍ତାହ ପରେ ଏହାର ପ୍ରଭାବ ୯୫% କେଶରେ ଆରମ୍ଭ ହୁଏ । ଉଚ୍ଚ ହାରରେ ଏହି ଟିକା ଦିଆଯାଉଥିବା ଦେଶମାନଙ୍କରେ ରୁବେଲା ବା ଜନ୍ମଗତ ରୁବେଲା ସିଣ୍ଡ୍ରୋମ ଆଉ ଦେଖାଯାଉ ନାହିଁ । ପିଲାମାନଙ୍କୁ ଏହି ଟିକା ଦିଆ ନ ଯାଉଥିବା ସ୍ଥାନମାନଙ୍କରେ ରୁବେଲା ରୋଗ ହେବା ସମ୍ଭାବନା ଅଧିକ ହୁଏ ବିଶେଷତଃ ଟିକା ନ ନେଇଥିଲେ ବା ରୋଗୀ ସଂସ୍ପର୍ଶରେ ନ ଆସିଥିଲେ । ଏଥି ନିମନ୍ତେ ୮୦ %ରୁ ଅଧିକ ଲୋକ ଏହି ଟିକା ନେବା ଆବଶ୍ୟକ । ରୁଟିନ ଟିକାକରଣରେ ଏହି ଟିକା ଦେବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ  (ଡବ୍ଲ୍ୟୁ.ଏଚ.ଓ) ସୁପାରିସ କରୁଛି  । ସମସ୍ତ ଲୋକଙ୍କୁ ଟିକା ଦିଆଯାଇ ନ ପାରିଲେ ଅତି କମରେ ଗର୍ଭସମ୍ପନ୍ନ ବୟସରେ ଏହି ଦେବା ଉଚିତ । ଏହା ଗର୍ଭାବସ୍ଥାରେ ଓ ଇମ୍ମ୍ୟୁନିଟି ଅଭାବ ଥିବା ଲୋକଙ୍କୁ ଦେବା ଉଚିତ ନୁହେ । ଜୀବନବ୍ୟାପି ସୁରକ୍ଷା ନିମନ୍ତେ ଗୋଟିଏ ଡୋଜ ଯଥେଷ୍ଟ ହେଲେ ମଧ୍ୟ ୨ ଡୋଜ ଦିଆଯାଉଛି । ଏହାର ପାର୍ଶ୍ୱ ପ୍ରତିକ୍ରିୟା ସାଧାରଣତଃ ସାମାନ୍ୟ ହୁଏ । ସାମାନ୍ୟ ଜ୍ୱର, ରାସ ଓ ଇଞ୍ଜେକସନ ନେଇଥିବା ସ୍ଥାନରେ ଫୁଲା ଓ ଲାଲ ଦେଖାଯାଏ । ମହିଳାମାନଙ୍କର ଟିକା ନେବାର ଏକରୁ ତିନି ସପ୍ତାହ ପରେ ଗଣ୍ଠି ଯନ୍ତ୍ରଣା ହୁଏ । ଅତ୍ୟଧିକ ଆଲର୍ଜି କ୍ୱଚିତ ହୁଏ । ଏହି ଟିକା ଏକ‌କ ଭାବରେ ମିଳେ ଓ ମିଶ୍ରିତ ଭାବରେ ମଧ୍ୟ ମିଳେ । ମିଶ୍ରିତ ଟିକାରେ ଏହା ସ‌ହିତ ମିଳିମିଳା ଟିକା, ଏମଏମଆର ଟିକା ଓ ମମ୍ପ୍‌ସ୍ ଟିକା ଥାଏ ବା ମିଳିମିଳା, ମମ୍ପ୍‌ସ୍, ଭାରିସେଲା ଓ ଏମଏମଆରଭି ଟିକା ଥାଏ । ସନ ୧୯୬୯ରେ ରୁବେଲ ଟିକା ପ୍ରଥମେ ଲାଇସେନ୍‌ସ ପାଇଥଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ୨୦୦୯ ସୁଦ୍ଧା ୧୩୦ଟି ଦେଶ ଏହାକୁ ରୁଟିନ ଟିକାକରଣ ଅନ୍ତର୍ଭୁକ୍ତ କରିସାରିଲେଣି । ଏମଏମଅର ଟିକାର ହୋଲସେଲ ମୂଲ୍ୟ ସନ ୨୦୧୪ରେ ୦.୨୪ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଟିକାର ମୂଲ୍ୟ ୫୦ରୁ ୧୦୦ ଡଲାର ।
ଭି. ଏସ. ରମାଦେବୀ  (୧୫ ଜାନୁଆରୀ ୧୯୩୪ - ୧୭ ଅପ୍ରେଲ୨୦୧୩), ୨୬ ନଭେମ୍ବର ୧୯୯୦ରୁ ୧୨ ଡିସେମ୍ବର ୧୯୯୦ ପର୍ଯ୍ୟନ୍ତ ଭାରତର ମୁଖ୍ୟ ନିର୍ବାଚନ କମିଶନର ଥିଲେ  । ସେ ପ୍ରଥମ ମହିଳା ଥିଲେ ଯିଏ ମୁଖ୍ୟ ନିଯୁକ୍ତିର ପଦବୀ ସମ୍ଭାଳି ଥିଲେ, ତାଙ୍କ ପରେ ଟି. ଏନ. ଶେଷାନ ମୁଖ୍ୟ ନିର୍ବାଚନ କମିଶନର ନିଯୁକ୍ତି ହେଇଥିଲେ । ବୃତ୍ତି ରମା ଦେବୀଙ୍କ ଜନ୍ମ ୧୫ ଜାନୁଆରୀ ୧୯୩୪ ରେପୋଙ୍ଗଲ ଦିନରେ ଆନ୍ଧ୍ର ପ୍ରଦେଶର ଗୁଣ୍ଟୁର ଜିଲ୍ଲାରେ ହୋଇଥିଲା । ସେ ଏଲୁରୁରୁ ଶିକ୍ଷା ପ୍ରାପ୍ତି କରିଥିଲେ । ସେ କଳାରେ ସ୍ନାତକୋତ୍ତର ଓ ଆଇନରେ ସ୍ନାତକ ଉପାଧି ହାସଲ କରିବା ପରେ ପରେ ଆନ୍ଧ୍ର ପ୍ରଦେଶର ଉଚ୍ଚ ନ୍ୟାୟାଳୟରେ ନିଜକୁ ନିଜେ ଓକିଲ ରୂପରେ ପଞ୍ଜିକୃତ କରିଥିଲେ । ସେ ୨୩ ଜୁଲାଇ ୧୯୯୭ରୁ ୧ ଡିସେମ୍ବର ପର୍ଯ୍ୟନ୍ତ ହିମାଚଳ ପ୍ରଦେଶର ରାଜ୍ୟପାଳ ରହି ଥିଲେ। ଏବଂ ୨ ଡିସେମ୍ବର ୧୯୯୯ରୁ ୨୦ ଅଗଷ୍ଟ ୨୦୦୨ ପର୍ଯ୍ୟନ୍ତ କର୍ଣ୍ଣାଟକର ରାଜ୍ୟପାଳ ଥିଲେ । ୧୭ଏପ୍ରିଲ ୨୦୧୩ରେ ବାଙ୍ଗାଲୋରଠାରେ ତାଙ୍କର ମୃତ୍ୟୁ ହୋଇଥିଲା ।
କଟନୀ   ; ମୁଦ୍‌ୱାର ଭାବେ ଜଣାଶୁଣା  ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର କତ୍ନି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କଟନୀ ୨୩.୮୩୯୫ ଉତ୍ତର ଅକ୍ଷାଂଶ ଓ ୮୦.୪୦୫୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୩୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କଟନୀ ସହରର ମୋଟ ଜନସଂଖ୍ୟା ୧୦୯୨୩ ଅଟେ । ସେଥି ମଧ୍ୟରୁ ୫୨.୫୧% ଜଣ ପରୁଷ ହୋଇଥିବା ବେଳେ ୪୭.୪୯% ଜଣ ନାରୀ ଅଟନ୍ତି । କଟନୀର ସାକ୍ଷରତା ହାର ୫୭.୯୬% ଅଟେ । ଏହା ଜାତୀୟ ହାରଠାରୁ ୬.୮୮% ପ୍ରତିଶତ ଅଧିକ ଅଟେ । ସେଥିରୁ ୩୬.୦୫% ପ୍ରତିଶତ ପୁରୁଷ ଓ ୨୧.୯୧% ନାରୀ ଅଟନ୍ତି । ୧୬.୮୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ କଟନୀର ସରକାରୀ ଭାଷା ଅଟେ ।
କାପେସାଇଟାବିନ  (ଇଂରାଜୀ ଭାଷାରେ , ବିକ୍ରୟ ନାମ ଜେଲୋଡା/ ) ଏକ କେମୋଥେରାପି ଔଷଧ   ଯାହା ସ୍ତନ କର୍କଟ, ପାକସ୍ଥଳୀ କର୍କଟ   ଓ ବୃହଦନ୍ତ୍ର-ମଳାଶୟ କର୍କଟ  । ସ୍ତନ କର୍କଟ ରୋଗରେ ଏହା ସ‌ହିତ ଡୋସେଟାକସେଲ   ଦିଆଯାଏ । ଏହି ଔଷଧ ପାଟିରେ ଦିଆଯାଏ । କାପେସାଇଟାବିନର ପାର୍ଶ୍ୱ ପ୍ରତିକ୍ରିୟା ହେଲେ ପେଟ ଯନ୍ତ୍ରଣା, ବାନ୍ତି, ତରଳ ଝାଡ଼ା, ଦୂର୍ବଳତା ଓ ରାସ ଭଳି ଲକ୍ଷଣମାନ ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ହେଲେ ଆଲର୍ଜି ପ୍ରତିକ୍ରିୟା  , ହୃତ୍‌ପିଣ୍ଡ ସମସ୍ୟା ଓ ସ୍ୱଳ୍ପ ରକ୍ତ କଣିକା   ହୋଇପାରେ । ବୃକ୍‌କ ସମସ୍ୟା   ଥିବା ଲୋକଙ୍କୁ ଏହା ଦେବା ସମିଚୀନ ନୁହେଁ । ଗର୍ଭାବସ୍ଥାରେ ଏହା ଶିଶୁର କ୍ଷତି କରିପାରେ । ଦେହରେ କାପେସାଇଟାବିନ ପରିବର୍ତ୍ତିତ ହୋଇ ୫-ଫ୍ଲୋରୋୟୁରାସିଲ  (5- ବା 5- ) ହେବା ପରେ କାର୍ଯ୍ୟକ୍ଷମ ହୁଏ  । କାପେସାଇଟାବିନ ସନ ୧୯୯୨ରେ ପେଟେଣ୍ଟ ହେବାପରେ ସନ ୧୯୯୮ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ନିର୍ଦ୍ଦିଷ୍ଟ ସମୟ ଅବଧି ଡୋଜର ହୋଲସେଲ ମୂଲ୍ୟ ୧୨୨.୬୪ରୁ ୧୯୫.୬୬ ଆମେରିକୀୟ ଡଲାର । ଇଂଲଣ୍ଡରେ ଏହି ଅବଧିର ଔଷଧ ମୂଲ୍ୟ ପ୍ରାୟ ୨୧୦.୬୭ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୬ରେ ଏହାର ମୂଲ୍ୟ ପ୍ରାୟ ୧,୮୯୬.୦୦ ଆମେରିକୀୟ ଡଲାର ଥିଲା ।
ଆମ୍ବନାଦ ହିଲ   :          ‍   ଭାରତୀୟ ରାଜ୍ୟ କେରଳାର କୋଲ୍ଲମ ଜିଲ୍ଲାରେସ୍ଥିତ ଏକ ଶୈଳ ଆବାସ ସ୍ଥଳ । କେରଳ ରାଜ୍ୟରେ କୋଲ୍ଲମ ଜିଲ୍ଲାରେ ଚା ବଗିଚା ଥିବା କିଛି ଅଞ୍ଚଳ ମଧ୍ୟରୁ ଏହା ଗୋଟିଏ । ଆମ୍ବନାଦ ହିଲ ଅର୍ୟନକଭୂ ପଞ୍ଚାଯତରେ ଅବସ୍ଥିତ । ଏହା କାଜୁଥୁର୍ତିଠାରୁ ୧୨ କିଲୋମିଟର ଦୂର ।
ଉଇଲସନ ରୋଗ  ଇଂରାଜୀ ଭାଷାରେ  '   ଏକ ଜେନେଟିକ ବେମାରୀ   ଯେଉଁଥିରେ ଦେହରେ ତମ୍ବା ବା କପର   ଜମା ହୋଇଯାଏ । ଏହି ରୋଗରେ ସ୍ୱାଭାବିକ ଭାବରେ ମସ୍ତିଷ୍କ   ଓ ଯକୃତ   ସମ୍ପର୍କୀୟ ଲକ୍ଷଣମାନ ପ୍ରକାଶ ପାଏ । ଯକୃତ ସମ୍ବନ୍ଧୀୟ ଲକ୍ଷଣ ସମୂହ: ବାନ୍ତି  , ଦୁର୍ବଳତା, ଜଳଉଦରୀ  , ଗୋଡ଼ ଫୁଲା  , କାମଳ ଓ ଗଲୁ   ଇତ୍ୟାଦି । ମସ୍ତିଷ୍କ ସମ୍ପର୍କୀୟ ଲକ୍ଷଣ ସମୂହ: କମ୍ପନ  , ଶକ୍ତ ମାଂସପେଶୀ, କ‌ହିବା ସମସ୍ୟା, ବ୍ୟକ୍ତିତ୍ୱ ପରିବର୍ତ୍ତନ, ଉଦବେଗ ଓ ସାଇକୋସିସ   । ଉଇଲସନ ରୋଗ ଏକ ଅଟୋସୋମାଲ ରିସିସିଭ   ବେମାରୀ ଯାହା ଉଇଲସନ ଡିଜିନ ପ୍ରୋଟିନ    ( 7 ) ଜିନର ମ୍ୟୁଟେସନ   ଯୋଗୁ ହୁଏ  । ଉଭୟ ପିତାମାତାଙ୍କଠାରୁ ରୋଗା ଜିନର କପି ଉତ୍ତରେଧିକାର ସୂତ୍ରରେ ମିଳିଲେ ଏହି ରୋଗ ହୁଏ । ରୋଗ ନିର୍ଣ୍ଣୟ କଷ୍ଟକର ହୋଇପାରେ, ରକ୍ତ ପରୀକ୍ଷା, ପରିସ୍ରା ପରୀକ୍ଷା ଓ ଯକୃତ ବାୟୋପ୍ସି   ଆବଶ୍ୟକ ହୁଏ । ପରିବାରର ସଦସ୍ୟମାନଙ୍କର ଜେନେଟିକ ପରୀକ୍ଷା କରି ରୋଗର ମୂଳ ଚିହ୍ନଟ କରାଯାଏ । ଖାଦ୍ୟ ପରିବର୍ତ୍ତନ ଓ ଔଷଧ ସାହାଯ୍ୟରେ ଏହି ରୋଗର ଚିକିତ୍ସା କରାଯାଏ । ନିମ୍ନ ପରିମାଣର ତମ୍ବା ବା କପର ଥିବା ଖାଦ୍ୟ ଖାଇବାକୁ ଓ ତମ୍ବା ପାତ୍ରରେ ନ ରାନ୍ଧିବାକୁ ଉପଦେଶ ଦିଆଯାଏ । ଔଷଧ ମଧ୍ୟରେ ଚିଲେଟିଙ୍ଗ ଏଜେଣ୍ଟ   ଯେପରିକି ଟ୍ରାଇଏଣ୍ଟିନ   ଓ ଡି-ପେନିସିଲାମିନ  ସ‌ହ ଜିଙ୍କ ପରିପୂରକ   ଦିଆଯାଏ । ରୋଗ ଜଟିଳ ହେଲେ ଯକୃତ ଫେଲ   ହୁଏ, ଯକୃତ କର୍କଟ   ରୋଗ ହୁଏ ଓ ବୃକ୍‌କ ସମସ୍ୟା   ଉତ୍ପନ୍ନ ହୁଏ । ଏହି ଚିକିତ୍ସା ଫଳପ୍ରଦ ନ ହେଲେ ବା ଯକୃତ ଫେଲ ହେଲେ ଯକୃତ ପ୍ରତିରୋପଣ   କରାଯାଇପାରେ । ପ୍ରତି ୩୦,୦୦୦ ଲୋକରେ ଉଇଲସନ ରୋଗ ଜଣକୁ ହୁଏ । ଏହାର ଲକ୍ଷଣ ୫ରୁ ୩୫ ବର୍ଷ ବୟସ ମଧ୍ୟରେ ଆରମ୍ଭ ହୁଏ । ପୁରୁଷ ଓ ମହିଳା ଉଭୟ ସମ ଭାବରେ ଆକ୍ରାନ୍ତ ହୁଅନ୍ତି । ସନ ୧୮୫୪ରେ ପ୍ରଥମେ ଫ୍ରିଡ୍ରକ ଥିଓଡୋର ଭନ ଫ୍ରେରିକ   ଏହି ରୋଗର ବର୍ଣ୍ଣନା କରିଥିଲେ ମଧ୍ୟ ସାମୁଏଲ ଉଇଲସନ   ନାମାନୁସାରେ ଏହାର ନାମକରଣ ହୋଇଛି ।
ରାକ୍ଷସତାଲ ହ୍ରଦ  ଇଂରାଜୀ ଭାଷାରେ , ତିବ୍ବତୀୟ ଭାଷାରେ      , ଚୀନୀ ଭାଷାରେ   ଚୀନର ତିବ୍ବତ ସ୍ୱୟଂଶାସିତ ଅଞ୍ଚଳରେ ଅବସ୍ଥିତ ଏକ ହ୍ରଦ । ଏହି ହ୍ରଦ କୈଳାସ ପର୍ବତର ପାଦ ଦେଶରେ ଦକ୍ଷିଣ ଦିଗରେ ଓ ମାନସରୋବର ହ୍ରଦର ପୂର୍ବ ଦିଗରେ ରହିଛି । ରାକ୍ଷସତାଲ ହ୍ରଦର ଉତ୍ତର-ପଶ୍ଚିମ ପଟରୁ ଶତଲେଜ ନଦୀ  (ତିବ୍ବତୀୟ ଭାଷାରେ ଲାଂଗଚେନ ଜାଂଗବୋ) ନିର୍ଗତ ହୋଇଛି  । ପବିତ୍ର ମାନସରୋବର ହ୍ରଦର ଅତି ନିକଟରେ  (କେବଳ ୩.୭ କିଲୋମିଟର ଦୂରତାରେ) ରହିଥିବା ସତ୍ତ୍ୱେ ରାକ୍ଷସତାଲ ହ୍ରଦ ଧାର୍ମିକ ଦୃଷ୍ଟିକୋଣରୁ ସେତେଟା ମହତ୍ତ୍ୱପୂର୍ଣ୍ଣ ନୁହେଁ  । ନାମକରଣ ସଂସ୍କୃତ ଭାଷାରେ ରାକ୍ଷସତାଲ ନାମର ଅର୍ଥ ହେଉଛି ରାକ୍ଷସର ପୋଖରୀ ବା ରାକ୍ଷାସର ହ୍ରଦ । ହିନ୍ଦୁ ଧର୍ମାବଲମ୍ବୀଙ୍କ ବିଶ୍ୱାସ ଅନୁଯାୟୀ ଲଙ୍କାର ରାକ୍ଷସ ରାଜା ରାବଣ ଏହା ନିକଟରେ କଠୋର ତପସ୍ୟା କରିଥିଲେ ଓ ତେଣୁ ଏହି ହ୍ରଦକୁ ରାବଣତାଲ ବୋଲି ମଧ୍ୟ କୁହାଯାଇଥାଏ । ବୌଦ୍ଧ ଧର୍ମ ବିଶ୍ୱାସ ଅନୁଯାୟୀ ସୂର୍ଯ୍ୟ ପରି ଗୋଲାକାର ମାନସରୋବର ହ୍ରଦ ଓ ଅର୍ଦ୍ଧଚନ୍ଦ୍ରାକାର ରାକ୍ଷସତାଲ ହ୍ରଦ ଜ୍ୟୋତି ଓ ତମସାର ପ୍ରତୀକ । ରାକ୍ଷସତାଲ ହ୍ରଦର ପାଣି ଈଷତ ଲୁଣିଆ ।  ଗଙ୍ଗା ଛୁ  ନାମକ ଏକ ପତଳା ସ୍ରୋତ ବା ନଦୀ ମାନସରୋବର ଓ ରାକ୍ଷସତାଲ ହ୍ରଦ ଦ୍ୱୟଙ୍କୁ ସଂଯୁକ୍ତ କରିଥାଏ । ଲୋକଙ୍କ ଧାର୍ମିକ ବିଶ୍ୱାସ ଅନୁସାରେ ମାନସରୋବରରୁ ଶୁଦ୍ଧ ପାଣି ରାକ୍ଷସତାଲକୁ ପ୍ରବାହିତ କରାଇବା ପାଇଁ ଋଷିମାନେ ଏହି ନଦୀ କ୍ଷରିତ କରାଇଥିଲେ । ରାକ୍ଷସତାଲ ହ୍ରଦ ମଧ୍ୟରେ ୪ଟି ଛୋଟ ଦ୍ୱୀପ ରହିଛି । ସେଗୁଡ଼ିକ ହେଲେ : ଟୋପ୍ସେର୍ମା, ଡୋଲା, ଲାଚାତୋ ଏବଂ ଦୋଶର୍ବା । ସ୍ଥାନୀୟ ୟାକ୍ ପାଳକମାନେ ଶୀତ ଋତୁରେ ନିଜ ୟାକ୍‍ମାନଙ୍କୁ ଚରାଇବା ପାଇଁ ଏହି ଦ୍ୱୀପଗୁଡ଼ିକୁ ଯାଇଥାନ୍ତି । ତିବ୍ବତୀୟ ଭାଷାରେ ଏହି ହ୍ରଦକୁ ଲାନାଂଗ୍ ତ୍ସୋ ବୋଲି ମଧ୍ୟ କୁହାଯାଏ ଯାହାର ଅର୍ଥ ହେଲା ବିଷପୂର୍ଣ୍ଣ ତମସା ହ୍ରଦ । ପୌରାଣିକ କିମ୍ବଦନ୍ତୀ ହିନ୍ଦୁ ଧର୍ମ ଶାସ୍ତ୍ରାନୁସାରେ ରାବଣ ରାକ୍ଷସତାଲ ସୃଷ୍ଟି କରାଇଥିଲେ । କୈଳାସ ପର୍ବତ ନିବାସୀ ମହାଦେବ ଶିବଙ୍କୁ ନିଜ ଭକ୍ତି ଓ ତପସ୍ୟା ବଳରେ ପ୍ରସନ୍ନ କରି ମହାନ ଶକ୍ତି ହାସଲ କରିବା ଉଦ୍ଦେଶ୍ୟରେ ରାବଣ କୈଳାସ ପର୍ବତ ନିକଟକୁ ଆସିଥିଲେ । କୈଳାସ ପାଦଦେଶରେ ଏହି ହ୍ରଦ କୂଳରେ ପ୍ରତିଦିନ ଶିବଙ୍କୁ ଜଳ ତର୍ପଣ କରି ଓ ନିଜର ଦଶରୁ ଗୋଟିଏ ମୁଣ୍ଡ ବଳିଦାନ ଦେଇ ସେ ଶିବଙ୍କୁ ଆବାହନ କଲେ । ଦଶମ ଦିନରେ ଶିବ ରାବଣଙ୍କ ପ୍ରତି ପ୍ରସନ୍ନ ହୋଇ ତାଙ୍କୁ ଦର୍ଶନ କଲେ ଓ ତାଙ୍କ ଇପ୍‍ସିତ ବର ପ୍ରଦାନ କରିଥିଲେ । ଏହି ହ୍ରଦର ପାର୍ଶ୍ୱବର୍ତ୍ତୀ ଅଞ୍ଚଳରେ କୌଣସି ଜୀବଜନ୍ତୁ ବସବାସ କରନ୍ତି ନାହିଁ । ତେଣୁ ତିବ୍ବତୀୟମାନେ ଏହା ଏକ ତମସାଚ୍ଛନ୍ନ ବା ଭୂତ ହ୍ରଦ ବୋଲି ବିଶ୍ୱାସ କରନ୍ତି । ରାକ୍ଷସତାଲ ନିକଟକୁ ଯାଉଥିବା ପର୍ଯ୍ୟଟକମାନେ ପାପ ବା ଅନିଷ୍ଟରୁ ଦୂରେଇ ରହିବା ପାଇଁ ହ୍ରଦକୁ ସମ୍ମାନ ସହ ନମସ୍କାର କରିଥାନ୍ତି । ଭୂଗୋଳ ରାକ୍ଷସତାଲର ସମୁଦାୟ କ୍ଷେତ୍ରଫଳ ୨୫୦ ବର୍ଗ କିଲୋମିଟର । ସମୁଦ୍ର ପତନରୁ ଏହି ହ୍ରଦ ୪୫୭୫ ମିଟର ଉଚ୍ଚତାରେ ରହିଛି । ହ୍ରଦ ନିକଟରେ ତୃଣଭୂମି ଓ ଜୀବଜନ୍ତୁଙ୍କ ଅନୁପସ୍ଥିତି ସତ୍ତ୍ୱେ ଏହି ହ୍ରଦର ସୁନୀଳ ଜଳ, ହ୍ରଦ ମଧ୍ୟବର୍ତ୍ତୀ ଦ୍ୱୀପଙ୍କ ଲୋହିତ ମୃତ୍ତିକା, ହ୍ରଦ ନିକଟସ୍ଥ ଶ୍ୱେତ ଶିଳାରାଶି ଯୋଗୁଁ ଏହାର ଏକ ସ୍ୱତନ୍ତ୍ର ସୌନ୍ଦର୍ଯ୍ୟ ରହିଛି ଯାହା ବହୁ ଲୋକପ୍ରିୟ ପର୍ଯ୍ୟଟକପୂର୍ଣ୍ଣ ହ୍ରଦରେ ମଧ୍ୟ ପରିଲକ୍ଷିତ ହୁଏନାହିଁ ।
ରାଣୀ ତ୍ରିପୁରାସୁନ୍ଦରୀ  ନେପାଳୀ:                    ; ୧୭୯୪ - ୧୮୩୨  ନେପାଳର ରାଜା ବାହାଦୂର ଶାହାଙ୍କୁ ବିବାହ କରି ନେପାଳର ମହାରାଣୀ ହୋଇଥିଲେ । ବହୁତ କମ ବର୍ଷ ବୟସରେ ସେ ବିଧବା ଏବଂ ସନ୍ତାନହୀନ ହୋଇ ମଧ୍ୟ ଦୀର୍ଘ ସମୟ ପର୍ଯ୍ୟନ୍ତ ନେପାଳର ରାଜପ୍ରତିନିଧି ଭାବରେ କାର୍ଯ୍ୟ କରିଥିଲେ । ସେ ୧୮୦୬-୧୮୧୯ ମସିହାରେ ତାଙ୍କ ସାବତ ପୁଅ ବିକ୍ରମ ଶାହା ଏବଂ ୧୮୧୯-୧୮୩୨ ମସିହାରେ ସାବତ ନାତି ରାଜେନ୍ଦ୍ର ଶାହାଙ୍କ ପାଇଁ ରାଜପ୍ରତିନିଧି ହୋଇଥିଲେ । ଜୀବନୀ ଲଳିତ ତ୍ରିପୁରା ସୁନ୍ଦରୀ ଦେବୀଙ୍କ ଜନ୍ମ ଏକ ପ୍ରଭାବଶାଳୀ ନେପାଳୀ ପରିବାରରେ ସାମ୍ରାଜ୍ୟର ପ୍ରତିକ୍ରିୟାଶୀଳ ସେନା ଓ ସମ୍ଭ୍ରାନ୍ତ ସମାଜ ପାଇଁ ହୋଇଥିଲା । ସାଧାରଣତଃ ବିଶ୍ୱାସ କରାଯାଏ ଯେ ତ୍ରିପୁରାସୁନ୍ଦରୀ ଥାପା ପରିବାରର ଥିଲେ; ଏବଂ ବାବୁରାମ ଆଚାର୍ଯ୍ୟ ଅନୁମାନ କରିଥିଲେ ଯେ ତ୍ରିପୁରାସୁନ୍ଦରୀ ସମ୍ଭବତଃ ଭୀମସେନ ଥାପାଙ୍କ ଭାଇ ନୈନ ସିଂ ଥାପାଙ୍କ ଝିଅ ଥିଲେ । ତାଙ୍କ ଭାଇଭଉଣୀମାନଙ୍କ ମଧ୍ୟରେ ମାଥାବରସିଂହ ଥାପା  (କିଛି ସମୟ ଧରି ନେପାଳର ପ୍ରଧାନମନ୍ତ୍ରୀ ଥିଲେ) ଏବଂ ଜଙ୍ଗ ବାହାଦୁର ରାଣାଙ୍କ ମାତା ଗଣେଶ କୁମାରୀ ଦେବୀ ସାମିଲ ଥିଲେ, ଯିଏ ନେପାଳ ଉପରେ ରାଣାର ଆଧିପତ୍ୟ ପ୍ରତିଷ୍ଠା କରିଥିଲେ ଯାହା 100 ବର୍ଷରୁ ଅଧିକ ସମୟ ଧରି ଅର୍ଥାତ ୧୮୪୬-୧୯୫୦ ମସିହା ପର୍ଯ୍ୟନ୍ତ ଚାଲିଥିଲା  । ୧୮୦୫ ମସିହାରେ ତ୍ରିପୁରାସୁନ୍ଦରୀ ନେପାଳର ରାଜା ରାଣା ବାହାଦୂର ଶାହାଙ୍କୁ ବିବାହ କରିଥିଲେ । ତାଙ୍କ ବିବାହ ଅନ୍ୟ ଜାତିରେ ହୋଇଥିଲା, ଯାହା ଭୀମସେନ ଥାପାଙ୍କର ବଢୁଥିବା ପ୍ରଭାବ ଏବଂ ଶକ୍ତିଦ୍ୱାରା ସମ୍ଭବ ହୋଇଥିଲା । ସେ ରାଜାଙ୍କର ସାନ ପତ୍ନୀ ଥିଲେ । ସେହି ସମୟରେ ବାହାଦୂର ଶାହା ତାଙ୍କ ପୁଅ ତଥା ଉତ୍ତରାଧିକାରୀ ବିକ୍ରମ ଶାହାଙ୍କ ପାଇଁ ମୁଖିଆ  (କାର୍ଯ୍ୟନିର୍ବାହୀ) ଭାବରେ କାର୍ଯ୍ୟ କରୁଥିଲେ  । ଗୋଟିଏ ବର୍ଷ ପରେ, ରାଣା ବାହାଦୂର ଶାହାଙ୍କୁ ତାଙ୍କ ସାବତ ଭାଇ ହତ୍ୟା କରିଥିଲେ । ତ୍ରିପୁରାସୁନ୍ଦରୀ ଏବଂ ରାଣା ବାହାଦୂର ଶାହାଙ୍କର କୌଣସି ସନ୍ତାନ ନଥିଲେ । ରାଜପ୍ରତିନିଧିତ୍ୱ ୧୮୦୬ ମସିହାରେ ରାଣା ବାହାଦୂର ଶାହାଙ୍କୁ ହତ୍ୟା କରାଯିବା ପରେ ରାଣୀ ରାଜେଶ୍ୱରୀ, ଯିଏକି ତାଙ୍କ ସାବତ ପୁଅ ବିକ୍ରମ ଶାହାଙ୍କ ପାଇଁ ରାଜପ୍ରତିନିଧି ଭାବରେ କାର୍ଯ୍ୟ କରିଥିଲେ । ତାଙ୍କୁ ସତି ପ୍ରଥା ଗ୍ରହଣ କରିବା ପାଇଁ ବାଧ୍ୟ କରାଯାଇଥିଲା । ବିକ୍ରମ ଶାହା କ୍ଷମତାକୁ ଆସିବା ପୂର୍ବରୁ ୧୮୧୬ ମସିହାରେ ମୃତ୍ୟୁ ବରଣ କରିଥିଲେ ଏବଂ ତାଙ୍କର ପୁତ୍ର ରାଜେନ୍ଦ୍ର ବିକ୍ରମ ଶାହା ରାଜା ହୋଇଥିଲେ । ସେ ଭୀମସେନ ଥାପାଙ୍କର ଜଣେ ଦୃଢ଼ ସମର୍ଥକ ଥିଲେ, ହୁଏତ ସେ ତାଙ୍କ ସମ୍ପର୍କୀୟ ହୋଇଥାଇ ପାରନ୍ତି । କାର୍ଯ୍ୟକାରୀ ରାଜପ୍ରତିନିଧି ଭାବରେ ସେ ୧୮୦୬ ମସିହାରୁ ୧୮୩୨ ମସିହା ପର୍ଯ୍ୟନ୍ତ ୩୧ ବର୍ଷରୁ ଅଧିକ ସମୟ ଧରି ନେପାଳର ପ୍ରଧାନମନ୍ତ୍ରୀ ଭାବରେ ଭୀମସେନଙ୍କ ସ୍ଥିତିକୁ ପ୍ରଭାବିତ କରିଥିଲେ । ବିକ୍ରମ ଶାହାଙ୍କ ଶାସନ କାଳରେ, ତ୍ରିପୁରାସୁନ୍ଦରୀ ଏକ ଆଦେଶ ଦେଇଥିଲେ ଯେ ବିଚାରାଳୟରେ ସମସ୍ତ ସଦସ୍ୟ ଭୀମସେନଙ୍କୁ ମାନିବା ଉଚିତ । କାଠମାଣ୍ଡୁରେ ବ୍ୟାପକ ହଇଜା ମହାମାରୀ ସମୟରେ ସେ ୬ ଏପ୍ରିଲ ୧୮୩୨ ମସିହାରେ ହଇଜାରେ ମୃତ୍ୟୁ ବରଣ କରିଥିଲେ । ତାଙ୍କ ମୃତ୍ୟୁ ଭୀମସେନଙ୍କ ରାଜନୈତିକ ନିୟନ୍ତ୍ରଣକୁ ହ୍ରାସ କରିଥିଲା । ସାହିତ୍ୟିକ କାର୍ଯ୍ୟ ତ୍ରିପୁରାସୁନ୍ଦରୀ ନେପାଳର ପ୍ରଥମ ମହିଳା ସାହିତ୍ୟ ପ୍ରକାଶକ ଥିଲେ । ସେ ୧୮୨୪ ମସିହାରେ ଶାନ୍ତିପ୍ରଭାଙ୍କର କିଛି ଅଂଶ ସଂସ୍କୃତ ମହାଭାରତରୁ ନେପାଳୀ ଭାଷାରେ ଅନୁବାଦ କରିଥିଲେ ଏବଂ ଏହାକୁ ରାଜଧର୍ମ ନାମରେ ପ୍ରକାଶ କରିଥିଲେ, ଯାହାକି ଜଣେ ରାଜାଙ୍କ କର୍ତ୍ତବ୍ୟ ଏବଂ ଦାୟିତ୍ୱ ଉପରେ ଆଧାର ଥିଲା । ସେ ନେପାଳୀରେ ଅନେକ କବିତା ମଧ୍ୟ ଲେଖିଥିଲେ । ସେ ତାଙ୍କ ବିଚାରାଳୟରେ ଲେଖକ ଏବଂ କବିମାନଙ୍କୁ ମଧ୍ୟ ଉତ୍ସାହିତ କରିଥିଲେ ଏବଂ ତାଙ୍କ ଉତ୍ସାହରେ ତାଙ୍କ ସାବତ ପୁଅ ବିକ୍ରମ ଶାହା ଏବଂ ସାବତ ନାତି ରାଜେନ୍ଦ୍ର ବିକ୍ରମ ଶାହା ତିନୋଟି ପୁସ୍ତକ ଲେଖିଥିଲେ ।
ମାନ୍ନାର ଗଲ୍ଫ , ଭାରତ ମହାସାଗରରେ ଅବସ୍ଥିତ କରମଣ୍ଡଳ ତଟ ଅଞ୍ଚଳରେ ଅବସ୍ଥିତ ଏକ ଗଲ୍ଫ । ଏହି ଅଞ୍ଚଳରେ ମାନ୍ନାର ଦ୍ୱିପ ସମେତ ଅନେକ ଗୁଡିଏ କ୍ଷୁଦ୍ର ଦ୍ୱିପ ଓ ଆଦାମସ ବ୍ରିଜ କୁହାଯାଉଥିବା କୋରାଲ ରିଫ ଏହି ମାନ୍ନାର ଗଲ୍ଫକୁ ପାଳ୍କ ପ୍ରଣାଳୀରୁ ବିଚ୍ଛିନ୍ନ କରିଥାଏ । ଏହି ପ୍ରଣାଳୀ ଭରତ ଓ ଶ୍ରୀଲଙ୍କାର ମଧ୍ୟ ଅଞ୍ଚଳରେ ଅବସ୍ଥିତ । ଭାରତର ଥାମୀରାବରଣୀ ନଦୀ ଓ ଶ୍ରୀଲଙ୍କାର ମଳଭାଠୁ ଓୟା  ( ନଦୀ )ର ଶାଖା ନଦୀ ସବୁ ଏଠାରେ ତାଙ୍କର ଜଳ ନିଷ୍କାରଣ କରିଥାଆନ୍ତି  । ପରିବେଶ ରକ୍ଷଣ ସାମୁଦ୍ରିକ ଅଭୟାରଣ୍ୟ ଭାରତ ଉପମହାଦେଶର ସର୍ବାପେକ୍ଷ୍ୟା ଦକ୍ଷିଣରେ ଅବସ୍ଥିତ ଏହି ଗଲ୍ଫ ଅଫ ମାନ୍ନାରରେ ୩ ,୬୦୦ ଭିନ୍ନ ପ୍ରଜାତିର ଜୀବଜନ୍ତୁ ଓ ବୃକ୍ଷରାଜି ରହିଥିବାର ଜଣାଯାଏ । ଏହାଏସିଆ ମହାଦେଶର ଏକ ମୁଲ୍ୟବାନ ପ୍ରକୃତିକ ଜୈବ ସମ୍ପଦଭରା ଅଞ୍ଚଳ । ଏଠାରେ ୧୧୭ ପ୍ରଜାତିର କଠିଣ କୋରାଲ ଥିବାର ପଞ୍ଜୀକୃତ ହୋଇଛି । ସମୁଦ୍ର କଚ୍ଛପ , ଶାର୍କ ,ଡଲଫିନ ଆଦି ଏଠାରେ ଦେଖା ଯାନ୍ତି । କିନ୍ତୁ ଏହା ନିକଟରେ ଥିବା ୪୭ଟି ଗ୍ରାମରେ ଥିବା ୫୦,୦୦୦ ଲୋକଙ୍କଦ୍ୱାରା ଏହି ସାମୁଦ୍ରିକ ସମ୍ପଦର ବହୁଳ ଆହରଣଦ୍ୱାରା ଏହି ପ୍ରକୃତିକ ଜୈବ ସମ୍ପଦର ଅବକ୍ଷୟ ଦ୍ରୁତ ଗତିରେ ଘଟୁଥିବାରୁ ତାହା ପରିବେଶବିଦ ମାନଙ୍କପାୟନ ଚିନ୍ତାର କାରଣ ହେଇଛି । ଏଠାରେ ଆଗରୁ ପ୍ରଚୁର ପରିମାଣରେ ମିଳୁଥିବା ସାମୁଦ୍ରିକ ମାଛ ସହିତ ମୁକ୍ତା ଥିବା ଶାମୁକା , ଗୋର୍ଗୋନୀୟାନ କୋରାଲ ଇତ୍ୟାଦିର ପରିମାଣ କମି ଯାଉଛି । ଏଠାରେ ସ୍ଥାନୀୟ ଅଧିବାଶୀଙ୍କ ମୁଖ୍ୟ ଜୀବିକା ସାମୁଦ୍ରିକ ପଦାର୍ଥର ଆରହଣ ଓ ବିକ୍ରୟ ହେଇଥିବା ବେଳେ ଏବେ ଡଲଫିନ ,ୱ୍ହେଳ ମାଛ , ସମୁଦ୍ର କକୁମ୍ବର ସବୁ ବିଲୁପ୍ତପ୍ରାୟ ଅବସ୍ଥାକୁ ଆସିଗଲାଣି । ୧୯୮୬ରୁ ତାମିଲନାଡୁ ତଟ ବର୍ତି ତୁଥୁକୋଡି ଓ ଧନୁଷ୍କୋଡି ମଧ୍ୟରେ ଅବସ୍ଥିତ ୨୧ଟି ଦ୍ୱିପ ଅଞ୍ଚଳକୁ ଗଲ୍ଫ ଅଫ ମାନ୍ନାର ସାମୁଦ୍ରିକ ଅଭୟାରଣ୍ୟ ଭାବରେ ଘୋଷଣା କରାଯାଇ ଏହି ପାର୍କ ଓ ଏହା ଚାରିପଟେ ୧୦ କିଲୋମିଟର ଅଞ୍ଚଳକୁ ୧୯୮୯ ମସିହାରୁ ସଂରକ୍ଷିତ ଜୈବମଣ୍ଡଳ ଘୋଷଣା କରାଯାଇଛି । ସଂରକ୍ଷିତ ଜୈବମଣ୍ଡଳ ଗଲ୍ଫ ଅଫ ମାନ୍ନାର ସାମୁଦ୍ରିକ ଅଭୟାରଣ୍ୟର ଜୈବମଣ୍ଡଳ ୧୦,୫୦୦ ବର୍ଗ କିଲୋମିଟର ଅଞ୍ଚଳରେ ବ୍ୟାପ୍ତ । ଏହି ଅଞ୍ଚଳରେ ସମୁଦ୍ର ବେଳାଭୂମି ସମେତ ଶୁଷ୍କ ଜଙ୍ଗଲ , ସମୁଦ୍ର ନିକଟସ୍ଥ ତୃଣଭୂମି , କୋରାଲ ଋଫସମୂହ ଲବଣ ସଂଗ୍ରହାଳୟ ଓ ସମୁଦ୍ରତଟ ଜଙ୍ଗଲ ଅନ୍ତର୍ଭୁକ୍ତ ।
ଗିରୀଶ ଚନ୍ଦ୍ର ମୁର୍ମୁ  (ଜନ୍ମ: ୨୧ ନଭେମ୍ବର ୧୯୫୯) ଜଣେ ୧୯୮୫ ମସିହାର ଗୁଜରାଟ କ୍ୟାଡର ଭାରତୀୟ ପ୍ରଶାସନିକ ସେବା ଅଧିକାରୀ  । ୨୦୨୦ ଅଗଷ୍ଟ ୬ ତାରିଖରେ ତାଙ୍କୁ ଭାରତର କମ୍ପଟ୍ରୋଲର ଏଣ୍ଡ ଅଡିଟର ଜେନେରାଲ  (ସିଏଜି) ଭାବରେ ନିଯୁକ୍ତି ମିଳିଥିଲା  । ଏହି ପଦବୀରେ ଅବସ୍ଥାପିତ ହେବାରେ ସେ ପ୍ରଥମ ଓଡ଼ିଆ । ସେ ଏଥି ପୂର୍ବରୁ ୨୦୧୯ ମସିହା ଅକ୍ଟୋବାର ମାସରେ ଜମ୍ମୁ ଓ କାଶ୍ମୀର କେନ୍ଦ୍ରଶାସିତ ଅଞ୍ଚଳର ପ୍ରଥମ ଉପ-ରାଜ୍ୟପାଳ ଭାବରେ ନିଯୁକ୍ତ ହୋଇଥିଲେ ଓ ୨୦୨୦ ଅଗଷ୍ଟ ମାସ ପର୍ଯ୍ୟନ୍ତ ଏହି ପଦବୀରେ ରହିଥିଲେ । । ନରେନ୍ଦ୍ର ମୋଦୀ, ଗୁଜରାଟର ମୁଖ୍ୟମନ୍ତ୍ରୀ ଥିବା ସମୟରେ, ମୁର୍ମୁ ତାଙ୍କ ପ୍ରମୁଖ ସଚିବ ଭାବରେ ମଧ୍ୟ କାର୍ଯ୍ୟ କରିଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷା ମୁର୍ମୁ, ୧୯୫୯ ମସିହାରେ ମୟୂରଭଞ୍ଜ ଜିଲ୍ଲାର ବେତନଟୀ ଥାନା ଅନ୍ତର୍ଗତ ଖଡ଼ିଶୋଳ ପଞ୍ଚାୟତର କଞ୍ଚତୋଳ ଗ୍ରାମର ଏକ ସାନ୍ତାଳ ଜନଜାତି ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଭାଗବତ ମୁର୍ମୁ ଜଣେ ସାନ୍ତାଳୀ ସାହିତ୍ୟିକ ଥିଲେ । ମାତାଙ୍କ ନାମ ଥିଲା ପାର୍ବତୀ ମୁର୍ମୁ । ଉତ୍କଳ ବିଶ୍ୱବିଦ୍ୟାଳୟରୁ ସେ ରାଜନୀତି ବିଜ୍ଞାନରେ ସ୍ନାତକୋତ୍ତର ଶିକ୍ଷାଲାଭ କରିଛନ୍ତି । ବର୍ମିଂହାମ ବିଶ୍ୱବିଦ୍ୟାଳୟରୁ, ସେ ଏମବିଏ ଡିଗ୍ରୀ ମଧ୍ୟ ହାସଲ କରିଛନ୍ତି । ତାଙ୍କ ୮ ଭାଇ ଓ ୨ ଭଉଣୀଙ୍କ ମଧ୍ୟରେ ସେ ଜ୍ୟେଷ୍ଠ ଅଟନ୍ତି । ଭାରତର ସିଏଜି ଦାୟିତ୍ୱ ୨୦୨୦ ମସିହା ଅଗଷ୍ଟ ୬ ତାରିଖରେ ମୁର୍ମୁଙ୍କୁ ଭାରତର ୧୪ଶ ସିଏଜି ଭାବରେ ନିଯୁକ୍ତ କରାଯାଇଥିଲା । ଜାମ୍ମୁ କାଶ୍ମୀର ଉପ-ଜିଲ୍ଲାପାଳ ଦାୟିତ୍ୱ ଜାମ୍ମୁ କାଶ୍ମୀର, କେନ୍ଦ୍ର ଶାସିତ ଅଞ୍ଚଳ ଭାବରେ ସ୍ଥିରିକୃତ ହେବାପରେ, ୨୦୧୯ ମସିହା ଅକ୍ଟୋବର ୩୧ ତାରିଖରେ ମୁର୍ମୁ ଜାମ୍ମୁ କାଶ୍ମୀରର ପ୍ରଥମ ଉପ-ଜିଲ୍ଲାପାଳ ଭାବରେ ଶପଥ ଗ୍ରହଣ କରିଥିଲେ । ୨୦୨୦ ମସିହା ଅଗଷ୍ଟ ୫ ତାରିଖରେ ସେ ଏହି ପଦବୀରୁ ଇସ୍ତଫା ଦେଇଥିଲେ । ନରେନ୍ଦ୍ର ମୋଦୀଙ୍କ ସହିତ କାର୍ଯ୍ୟ ୨୦୦୧ ମସିହାରେ, ନରେନ୍ଦ୍ର ମୋଦୀ ଗୁଜରାଟର ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିଲେ । ସେହି ସମୟରେ ସେ ଗୁଜରାଟର ରିଲିଫ କମିଶନର ଭାବରେ କାର୍ଯ୍ୟ କରୁଥିଲେ । ପରେ ସେ ଖଣି ସଚିବ ଓ ଗୁଜରାଟ ନୌବାଣିଜ୍ୟ ବିଭାଗର ସଚିବ ଭାବରେ ମଧ୍ୟ କାର୍ଯ୍ୟ କରିଥିଲେ । ଗୁଜରାଟ ଗୃହ ସଚିବ ଦାୟିତ୍ୱ ମୁର୍ମୁଙ୍କୁ ୨୦୦୪ ମସିହାରେ ଗୁଜରାଟର ଗୃହ ବିଭାଗର ଯୁଗ୍ମ ସଚିବ ଭାବେ ନିଯୁକ୍ତ ହୋଇଥିଲେ । ସେତେବେଳେ ଗୃହ ବିଭାଗର ମନ୍ତ୍ରୀ ଥିଲେ ଅମିତ ଶାହା । ତାଙ୍କୁ ୨୦୦୨ ମସିହା ଗୁଜରାଟ ଦଙ୍ଗାର ତଦନ୍ତ ଦାୟିତ୍ୱ ମିଳିଥିଲା । ଜେଲରେ ଥିବା ଅମିତ ଶାହାଙ୍କ ବେଲ ପାଇଁ ସେ କାର୍ଯ୍ୟ କରିଥିଲେ । ୨୦୦୮ରେ ମୁର୍ମୁ ମୁଖ୍ୟମନ୍ତ୍ରୀ ସଚିବାଳୟକୁ ସ୍ଥାନାନ୍ତରିତ ହୋଇଥିଲେ ଓ ୨୦୧୪ରେ ମୋଦୀ ପ୍ରଧାନମନ୍ତ୍ରୀ ନିଯୁକ୍ତ ପର୍ଯ୍ୟନ୍ତ ସେଠାରେ କାର୍ଯ୍ୟ କରିଥିଲେ । ବିବାଦ ୧୯୭୧ର ପ୍ରଶାସନିକ ଅଧିକାରୀ ଆର ବି ଶ୍ରୀକୁମାର, ମୁର୍ମୁଙ୍କୁ ୨୦୦୪ ମସିହାରେ ନାନାବତି କମିଶନଙ୍କ ସାକ୍ଷୀମାନଙ୍କୁ ନିଜ ମନ୍ତବ୍ୟ ବଦଳାଇବା ପାଇଁ ପ୍ରରୋଚିତ କରିଥିଲେ ବୋଲି ଅଭିଯୋଗ ଆଣିଥିଲେ । ଏହା ନରେନ୍ଦ୍ର ମୋଦୀଙ୍କ ବିରୁଦ୍ଧରେ ଆସିଥିବା ସବୁ ଅଭିଯୋଗକୁ ନାକଚ କରିବାରେ ସହାୟକ ହୋଇଥିଲା ବୋଲି ଶ୍ରୀକୁମାର ଅଭିଯୋଗ କରିଥିଲେ । ୨୦୧୩ରେ  'ଇସରତ ଜାହାନ'  ଏନକାଉଣ୍ଟର ମାମଲାରେ, ସିବିଆଇ ତଦନ୍ତକୁ ପ୍ରଭାବିତ କରିବାର ଅଭିଯୋଗ ମଧ୍ୟ ତାଙ୍କ ଉପରେ ଲଗାଯାଏ ।
ଇଫ୍ଲୋର୍ନିଥିନ  (ଇଂରାଜୀ ଭାଷାରେ , ବିକ୍ରୟ ନାମ ଭାନିକା/ ) ଏକ ଔଷଧ   ଯାହା ଆଫ୍ରିକୀୟ ଟ୍ରିପାନୋସୋମିଆସିସ ଓ ମହିଳାଙ୍କର ଅତ୍ୟଧିକ ବାଳ ବୃଦ୍ଧି   ରୋଗରେ ଦିଆଯାଏ  । ଏହି ଔଷଧ ବିଶେଷତଃ ଟି ବି ଗାମ୍ବିଏନ୍ସଦ୍ୱାରା  ( . ) ହେଉଥିବା ନିଦ୍ରା ରୋଗର ଦ୍ୱିତୀୟ ସ୍ଟେଜରେ ଦିଆଯାଏ ଓ ଏହା ନିଫୁର୍ଟିମକ୍ସ ସାଥୀରେ ଦିଆଯାଏ  । ଏହା ଇଞ୍ଜେକସନ ଆକାରରେ ଦିଆଯାଏ ଓ ଚର୍ମରେ ଲଗାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ଜଳାପୋଡ଼ା ଓ ଲାଲ ଦେଖାଯିବା ଲକ୍ଷଣ ଦେଖାଯାଏ । ଇଞ୍ଜେକସନ ଆକାରରେ ଦେଲେ ଅସ୍ଥିମଜ୍ଜା ଦମନ  , ବାନ୍ତି ଓ ବାତ   ଇତ୍ୟାଦି ଦେଖାଯାଏ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହାର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ବାର ବର୍ଷ ବୟସ ପରେ ପିଲାଙ୍କୁ ଦେବାକୁ ସୁପାରିସ କରାଯାଏ । ସନ ୧୯୭୦ରେ ଇଫ୍ଲୋର୍ନିଥିନ ପ୍ରସ୍ତୁତ ହୋଇଥିଲେ ମଧ୍ୟ ସନ ୧୯୯୦ରେ ଡାକ୍ତରୀ ବ୍ୟବ‌ହାରରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୫ସୁଦ୍ଧା ଜେନେରିକ ନାମରେ ମିଳିନାହିଁ । ଇଞ୍ଜେକସନ ଆକାରରେ ଏହାକୁ ଯୁକ୍ତରାଷ୍ଟ୍ର ଆମେରିକାର ସେଣ୍ଟର ଫର ଡିଜିଜ କଣ୍ଟ୍ରୋଲରେ   ମିଳିପାରିବ । ସନ ୧୯୯୦ରେ ଆଫ୍ରିକାରେ ଏହି ଔଷଧର ଏକ କୋର୍ଷର ମୂଲ୍ୟ ୨୧୦ଆମେରିକୀୟ ଡଲାର ଥିଲା । ଏହି ଔଷଧ ଯେଉଁ ରୋଗରେ ଦିଆଯାଏ ସେହି ରୋଗ ଅଧିକ ହେଉଥିବା ସ୍ଥାନରେ ଏହ ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ବିନା ମୂଲ୍ୟରେ ଦିଆଯାଏ ।
ସୟଦ ଫୈଜଲ ହକ୍ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ଉତ୍ତର କଟକ ତଥା ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସୟଦ ଫୈଜଲ ହକ୍ ମୁସଲିମ୍‍ ଲିଗ୍‍ର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଦୁଇଥର କାର୍ଯ୍ୟ କରିଥିଲେ ।
ସିନେସ୍ଥେସିଆ ହେଉଛି ଏକ ଘଟଣା ଯେଉଁଥିରେ ଗୋଟିଏ ସମ୍ବେଦନଶୀଳ ବା ଜ୍ଞାନଗତ ଗତିପଥର ଉତ୍ତେଜକ ମଧ୍ୟ ଅନ୍ୟ ଏକ ସମ୍ବେଦନଶୀଳ ବା ଜ୍ଞାନଗତ ଗତିପଥରେ ଅନିଚ୍ଛାକୃତ ଅନୁଭୂତି ଆଣିଥାଏ । ସବୁଠାରୁ ସାଧାରଣ ଉତ୍ତେଜକ ହେଉଛି ଅକ୍ଷର, ସଂଖ୍ୟା, କିମ୍ବା ଶବ୍ଦ ଏବଂ ସବୁଠାରୁ ସାଧାରଣ ଅନୁଭୂତି ହେଉଛି ରଙ୍ଗ କିମ୍ବା ଗଠନ । ଅନ୍ୟ ପ୍ରକାରଗୁଡିକ ମଧ୍ୟରେ ଦିନ, ସଙ୍ଗୀତ, ସ୍ୱାଦ, କିମ୍ବା ଲୋକଙ୍କୁ ଅନ୍ତର୍ଭୁକ୍ତ କରାଯାଇପାରେ । ଲୋକଙ୍କ ପାଖରେ ଏକରୁ ଅଧିକ ପ୍ରକାର ଥାଇପାରେ । ଏହାର କାରଣ ଅସ୍ପଷ୍ଟ ରହିଛି । ଜୀବନରେ ଏହା ପୂର୍ବରୁ ବିକଶିତ ହୋଇପାରେ କିମ୍ବା କୌଣସି ଏକ ଅବକ୍ଷେପଣ ଘଟଣା ପରେ ହାସଲ ହୋଇପାରେ । ପାରିବାରିକ ଇତିହାସ, ଦୃଷ୍ଟିହାନୀ ଭଳି ସମ୍ବେଦନଶୀଳ କ୍ଷତି ଏବଂ ଲାଇସେରଜିକ ଏସିଡ ଡାଇଥାଇଲାମାଇଡ   ପରି ପଦାର୍ଥ ଏହି ସଙ୍କଟ ସୃଷ୍ଟି କରିପାରେ । ପ୍ରାୟ ୪୦% ମାମଲାରେ ପ୍ରଥମ-ଡିଗ୍ରୀ ସମ୍ପର୍କୀୟମାନେ ପ୍ରଭାବିତ ହୁଅନ୍ତି । ଅନ୍ତର୍ନିହିତ କାର୍ଯ୍ୟବିଧିରେ ସ୍ନାୟୁଗତ ପ୍ରତିବନ୍ଧକ କିମ୍ବା ସ୍ନାୟୁ ସଂଯୋଗର ହ୍ରାସ ହୋଇପାରେ  ସ୍ଥିତିକୁ କିପରି ସର୍ବୋତ୍ତମ ଭାବରେ ବ୍ୟାଖ୍ୟା କରାଯିବ ସେନେଇ ଆଲୋଚନା ଜାରି ରହିଛି  ୨%ରୁ ୨୦% ଲୋକ କିଛି ମାତ୍ରାରେ ପ୍ରଭାବିତ ହୁଅନ୍ତି । ପୁରୁଷ ଏବଂ ମହିଳା ସମାନ ଫ୍ରିକ୍ୱେନ୍ସିଦ୍ୱାରା ପ୍ରଭାବିତ ହୋଇଥିବା ପରି ଦେଖାଯାଏ । ଏହି ଅବସ୍ଥା ସୃଜନଶୀଳ ଦକ୍ଷତା ପରି ଜ୍ଞାନଗତ ପ୍ରକ୍ରିୟାକରଣରେ ଲାଭ ଦେଇପାରେ । ଏହାକୁ ସ୍ମରଣ କରିବାରେ ସାହାଯ୍ୟ କରିବା ପାଇଁ କେତେକ ଲୋକ ବ୍ୟବହାର କରିଛନ୍ତି । ସର୍ବପ୍ରଥମ ରେକର୍ଡ ହୋଇଥିବା ମାମଲା ଦାର୍ଶନିକ ଜନ୍ ଲକଦ୍ୱାରା ୧୬୯୦ ମସିହାରେ ରେକର୍ଡ଼ ହୋଇଥାଇପାରେ, ଯିଏ ଏକ ଅନ୍ଧ ଲୋକକୁ ବର୍ଣ୍ଣନା କରିଥିଲେ ଯିଏ ତୂରୀର ଶବ୍ଦ ଶୁଣି ସ୍କାରଲେଟ ରଙ୍ଗ ଅନୁଭବ କରିଥିଲେ । ଅବଶ୍ୟ, ଲକ୍‌ଙ୍କର ଥିଓରିରେ କିଛି ବିବାଦ ଥାଇପାରେ ଯଦି ଲକ୍ ଯାହା ବର୍ଣ୍ଣନା କରିଥିଲେ ତାହା ସ୍ଥିତିର ପ୍ରକୃତ ଉଦାହରଣ ହୋଇପାରେ ବା ରୂପାନ୍ତର ହୋଇପାରେ  ପ୍ରଥମ ମେଡିକାଲ ମେଡିକାଲ ବର୍ଣ୍ଣନାରେ ୧୮୧୨ ମସିହାରେ ଜର୍ମାନ ଚିକିତ୍ସକ ଜର୍ଜ ଟୋବିୟାସ ଲୁଡୱିଗ ସାକ୍ସଙ୍କ ାରା ଲେଖାଯାଇଛି । ଯେଉଁମାନଙ୍କର ଏହିପରି ଅଭିଜ୍ଞତାର ଦୀର୍ଘକାଳୀନ ଇତିହାସ ଅଛି, ସେମାନେ ସିନସ୍ଥେଟେସ ଭାବରେ ଜଣାଶୁଣା ହୁଅନ୍ତି ।
ବୀରେନ୍ଦ୍ରନାଥ ମହାନ୍ତି  (ଜନ୍ମ: ୮ ଅପ୍ରେଲ ୧୯୬୨) ଜଣେ ଓଡ଼ିଆ ଶିଶୁ ସାହିତ୍ୟିକ  । ସେ ଶିଶୁ ସାହିତ୍ୟ ରଚନା ପାଇଁ ୧୯୯୬ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଏବଂ ୨୦୧୮ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ବୀରେନ୍ଦ୍ର ମହାନ୍ତି ୨୫ ଖଣ୍ଡ ପୁସ୍ତକ ରଚନା କରିବା ସହ ୬ ଖଣ୍ଡ ପୁସ୍ତକକୁ ଅନୁବାଦ କରିଛନ୍ତି । ଜନ୍ମ ଓ ଶିକ୍ଷା ବୀରେନ୍ଦ୍ରନାଥ ମହାନ୍ତି ୧୯୬୨ ମସିହାର ଅପ୍ରେଲ ମାସ ୮ ତାରିଖରେ ପୁରୀ ଜିଲ୍ଲାର ସତ୍ୟବାଦୀ ଥାନା ଅନ୍ତର୍ଗତ ଅଳଗୁମ ଗ୍ରାମରେ ନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ଦାଶରଥୀ ମହାନ୍ତି ଓ ମାତାଙ୍କ ନାମ ତିଳୋତ୍ତମା । ସେମାନେ ଥିଲେ ୪ ଭାଇ ଓ ଜଣେ ଭଉଣୀ । ଗୋପବନ୍ଧୁ ଉଚ୍ଚ ମୌଳିକ ବିଦ୍ୟାଳୟରୁ ସେ ଶିକ୍ଷାରମ୍ଭ କରିଥିଲେ । ଜାଗେଶ୍ୱରୀ ବିଦ୍ୟାଳୟରୁ ସେ ମାଟ୍ରିକ ପାସ କରିଥିଲେ । ସ୍କୁଲ ସମୟରୁ ସେ ଲେଖାଲେଖି ଆରମ୍ଭ କରିଥିଲେ । ପୁରୀର ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟରୁ ୧୯୮୦ ମସିହାରେ ସ୍ନାତକ ଓ ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଏବଂ ଏମଫିଲ ଶିକ୍ଷା ଶେଷ କରିଥିଲେ । ୧୯୮୭ ମସିହାରେ ବୀରେନ୍ଦ୍ରନାଥ ମିନତୀ ପଟ୍ଟନାୟକଙ୍କୁ ବିବାହ କରିଥିଲେ । ସାହିତ୍ୟ ସର୍ଜନା ସେ ବିଦ୍ୟାଳୟରେ ପଢିବାବେଳୁ ଲେଖାଲେଖି ଆରମ୍ଭ କରିଥିଲେ । ତାଙ୍କ ପ୍ରଥମ ପୁସ୍ତକ ଥକୁଲୁ ଥୁକୁଲୁ ଥା ୧୯୯୫ ମସିହାରେ ପ୍ରକାଶିତ ହୋଇଥିଲା । ରଚନାବଳୀ ଥକୁଲୁ ଥୁକୁଲୁ ଥା  (୧୯୯୫) ଆମ ବୈଗ୍ୟାନିକ ସାବାସ୍ ଠେକୁଆ ଠିଆ ପୁଚୀ ନାରଙ୍ଗ ଏଇ ମୋର ପ୍ରିୟ ଜନମ ଭୂଇଁ ବୀପ୍ଳବୀ ଜୟୀ ରାଜଗୁରୁ କହିଲ କିଏ (ପହେଳି) ଅଜା ଦିନେ ମଜା କଥା କହିଲେ ମଜା କବିତା କୀର୍ତ୍ତି ମାନ ଓଡ଼ିଆ ସଭିଏଁ ଏକାପରି ରୁମ୍‌କୁ ଝୁମା  (୨୦୧୮) ଶିଶୁ ହସିଲେ ଦୁନିଆ ହସେ  (ଚୁନୀ ପ୍ରକାଶନୀ, ପୁରୀ) ମୁକ୍ତିଯୋଦ୍ଧା ଜୟୀ ରାଜଗୁରୁ କେଳୁ ଚରଣ ମହାପାତ୍ରଙ୍କ ଜୀବନୀ  (ବଙ୍ଗଳାକୁ ଅନୁବାଦ) ଆମେ ସଭିଏଁ ମଣିଷ ଜାତି ସରସ ଗୀତ (ଏନ ବି ଟି) ବ୍ଲାକ ଟାଇଗର ଜାଗୁଆର ଅନୁବାଦ ପୁଷି ଓ ମୁଷି ବୋରିମ ପୋଲ୍ ବନ ବନ ଗଣ୍ଡାର କାହାଣୀ ନୂଆ ସକାଳ ସମୁଦ୍ର ଭିତର ସାମ୍ରାଜ୍ଯ ଓ ଅନ୍ନ୍ୟାନ୍ୟ ଗଳ୍ପ ଲାଲ ବାହାଦୂର ଶାସ୍ତ୍ରି ଜଙ୍ଗଲରେ ମଙ୍ଗଳ ସପାଦନା ଓଡ଼ିଆ ଶିଶୁ କିଶୋର କାହାଣୀ ଓଡ଼ିଆ ଶିଶୁ ଗଳ୍ପ ସାଂପ୍ରତିକ ଓଡ଼ିଆ ଶିଶୁ ସାହିତ୍ୟ ଓଡ଼ିଆ ଶିଶୁ ନାଟକ ଶିଶୁ ଗୀତରେ ଗାନ୍ଧୀ ପୁରସ୍କାର ବୀରେନ୍ଦ୍ରନାଥ ମହାନ୍ତି ୧୯୯୬ ମସିହାରେ ତାଙ୍କର ଶିଶୁ ସାହିତ୍ୟ ଥକୁଲୁ ଥୁକୁଲୁ ଥା ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ  । ଏହାପରେ ସେ ୨୦୧୮ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଏହି ପୁରସ୍କାର ତାଙ୍କ ତାଙ୍କର ଶିଶୁ କବିତା ପୁସ୍ତକ ରୁମ୍‌କୁ ଝୁମା ପାଇଁ ପାଇଥିଲେ । ଏହି ପୁସ୍ତକରେ ତାଙ୍କ ରଚିତ ସମୁଦାୟ ୧୦୦ଟି କବିତା ପ୍ରକାଶ ପାଇଥିଲା । ଏଥି ସହିତ ସେ ଜାତୀୟ ସାକ୍ଷରତା ମିଶନ ପୁରସ୍କାର, କାନପୁରସ୍ଥିତ ବାଳ କଲ୍ୟାଣ ସଂସ୍ଥାନ ପକ୍ଷରୁ ଜାତୀୟ ପୁରସ୍କାର, ରାଜଧାନୀ ପୁସ୍ତକ ମେଳା ତଥା ଅନେକ ଅନୁଷ୍ଠାନ ପକ୍ଷରୁ ପୁରସ୍କୃତ ଓ ସମ୍ମାନିତ ହୋଇଛନ୍ତି ।
ପ୍ରତିବର୍ଷ ୪ ଡିସେମ୍ବର ଦିନ ଭାରତୀୟ ନୌସେନା ଦିବସ ପାଳନ କରାଯାଏ । ଭାରତ ଏବଂ ପାକିସ୍ଥାନ ମଧ୍ୟରେ ୧୯୭୧ ଯୁଦ୍ଧରେ ଭାରତୀୟ ନୌସେନାର ଅବିସ୍ମରଣୀୟ ବିଜୟରକୁ ସ୍ମରଣ କରିବା ସହ ଉକ୍ତ ଯୁଦ୍ଧରେ ଶହୀଦ ହୋଇଥିବା ସମସ୍ତ ନୌସେନା ସଦସ୍ୟଙ୍କୁ ଶ୍ରଦ୍ଧାଞ୍ଜଳି ଦେବା ଉଦ୍ଦେଶ୍ୟରେ ଏହି ସେନା ଦିବସ ପ୍ରତିବର୍ଷ ପାଳନ କରାଯାଏ । ଇତିହାସ ୧୬୧୨ ମସିହାରେ ଇଷ୍ଟ ଇଣ୍ଡିଆ କମ୍ପାନୀଦ୍ୱାରା ଭାରତୀୟ ନୌସେନା ପ୍ରତିଷ୍ଠା କରାଯାଇଥିଲା । ଡିସେମ୍ବର ୩, ୧୯୭୧ରେ, ଭାରତ-ପାକିସ୍ତାନ ଯୁଦ୍ଧ ସମୟରେ ପାକିସ୍ତାନ ଭାରତୀୟ ବାୟୁସେନା ଉପରେ ଆକ୍ରମଣ କରିଥିଲା । ଏହି ଆକ୍ରମଣର ମୁକାବିଲା କରି ଭାରତୀୟ ନୌସେନା ସର୍ବାଧିକ ୩ଟି ଯୁଦ୍ଧ ଜାହାଜ  ( , ଏବଂ ), ସର୍ବାଧିକ ବେଗରେ କରାଚି ଆଡକୁ ଗରି କରି ପାକିସ୍ତାନ ନୌସେନାକୁ ଟକ୍କର ଦେଇଥିଲେ  । ଏହି ଅପରେସନ୍ ସମୟରେ ଭାରତୀୟ ନୌସେନା ପାକିସ୍ତାନ ସେନାର ୩ଟି ଜାହାଜକୁ ନଷ୍ଟ କରିବାକୁ ସକ୍ଷମ ହୋଇଥିଲେ । ଭାରତର ନୌସେନାକୁ ଏହି ସଫଳତା ଦେବା ପଛରେ ଆକ୍ରମଣର ନେତୃତ୍ୱ ନେଇଥିବା କମ୍ମାଣ୍ଡର କେ ପି ଗୋପାଳ ରାଓ ହିଁ ଥିଲେ । ଅପରେସନ ଟ୍ରାଇଡେଣ୍ଟ ନାମରେ ପ୍ରସିଦ୍ଧ ଏହି ଘଟଣାକୁ ସ୍ମରଣୀୟ କରିବା ପାଇଁ ଭାରତୀୟ ନୌସେନା ଦିବସ ପାଳିତ ହେଉଅଛି ।